Máthé Mária (össz.)

Misztikusok imagyűjteménye

Mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

Máthé Mária (össz.)

Misztikusok imagyűjteménye

Kézirat gyanánt

____________________

A könyv elektronikus változata

Ez a publikáció dr. Máthé Mária kézirata, amely misztikusok imáit gyűjti össze. A forrásokat az egyes fejezetek tartalmazzák.

Tartalomjegyzék

Impresszum

Tartalomjegyzék

Ratzinger bíboros a misztikusok tanításáról

1. Életfelajánlás

2. Szeretetláng rózsafüzér

Szeretetláng litánia

3. Jézus Szent Arcának tisztelete és rózsafüzér a Szent Arc tiszteletére

Rózsafüzér a Szent Arc tiszteletére

Jézus Szent Arcának litániája

4. Könnyek Anyja olvasója

5. „Jézus, Minden Népek Királya” tisztelet

Az egység rózsafüzére

Kilenced Jézus, az Igaz Király tiszteletére

Litánia, Jézus, Minden Népek Királya tiszteletére

6. Szent sebek tisztelete

A Szent Sebek rózsafüzére

A Szentséges Vér litániája

7. Kilenced az Isteni Irgalmassághoz

Az Isteni Irgalmasság rózsafüzére

Ratzinger bíboros a misztikusok tanításáról

A vatikáni Hittani Kongregáció prefektusa, Dr. Joseph Ratzinger bíboros, 1984 nyarán Brixenben több ízben elbeszélgetett Vittorio Messori, neves olasz publicistával. E beszélgetések szövege több világnyelvre lefordítva rendelkezésre áll. 1985 őszén a müncheni Verlag Neue Stadt kiadásában Zur Lage des Glaubens címmel megjelent kötetben a következő gondolatok útmutatással szolgálnak arra vonatkozóan, hogyan értelmezzük a misztikusok tanításait.

„…a kinyilatkoztatás Jézus Krisztussal lezárult. Ő maga a kinyiltkoztatás. Azonban semmi esetre sem akadályozhatjuk meg, hogy Isten a mi korunkhoz szóljon egyszerű személyek, vagy akár rendkívüli jelek által is, így mutatva rá racionalizmussal és pozitivizmussal átitatott kultúránk elégtelenségére… Többek között rámutatnak arra, hogy a kinyilatkoztatás – bár egyszeri, lezárt és következésképpen felülmúlhatatlan – nem holt valami, hanem élettel teli. …” (In: Medjugorje. A medjugorjei jelenések orvosi és tudományos vizsgálatai. Ecclesia. Budapest, 1986.)

1. Életfelajánlás

ÉLETFELAJÁNLÁS A SZŰZANYA SZEPLŐTELEN SZÍVE SZÁNDÉKÁRA

Alábbi ígéreteket, imát és üzeneteket a Szűzanya egy hazánkban élő kiváltságos, engesztelő lélek által intézi hozzánk, aki teljesen elrejtve kíván maradni és lelkivezetője is ezt óhajtja.

A Szűzanya nagyon kéri azokat a lelkeket, akik naponta, vagy legalább egyszer egy héten szentáldozáshoz járulnak, hozzanak életáldozatot Isten dicsőségére és a lelkek megmentésére, hogy azok el ne kárhozzanak, hanem legalább végső órájukban elnyerhessék az örök üdvösség kegyelmét.

A SZŰZANYA ÖT ÍGÉRETE AZ ÉLETÁLDOZATOT HOZÓKNAK

1. Nevük be lesz írva Jézus szeretettől lángoló és Szűz Mária Szeplőtelen Szívébe.

2. Jézus érdemeivel egyesitett önátadásuk által sok lelket mentenek meg a kárhozattól. Áldozataik érdeme kiterjed a világ végéig élő lelkek számára.

3. Családtagjaik közül senki nem kárhozik el, még akkor sem, ha a külső látszat ezt mutatná is, mert mielőtt lelkük testükből kiröppenne, megkapják lelkük mélyén a tökéletes bánat kegyelmét.

4. Életfelajánlásuk napján az esetleg a tisztítótűzben levő családtagjaik kiszabadulnak.

5. Haláluk óráján mellettük állok, és tisztítótűz nélkül viszem lelküket a dicsőséges Szentháromság elé, ahol az Úr által készített hajlékban Velem együtt fognak végnélkül örvendeni.

1955. évből: ÉLETFELAJÁNLÁS

Édes Jézusom, a teljes Szentháromság, égi édesanyánk és az egész mennyei Udvar előtt, a Te Szent Véred és Kereszthalálod érdemével egyesítve, felajánlom szentségi Szíved és Szűz Mária Szeplőtelen Szíve szándékai szerint egész életemet, és amíg élek, minden szentmisémet, szentáldozásomat, jócselekedetemet, áldozatomat és szenvedésemet a dicsőséges Szentháromság imádására, engesztelésére, Anyaszentegyházunk egységéért, Szentatyánkért, papjainkért és jó papi hivatásokért és az összes lelkekért a világ végezetéig.

Jézusom, fogadd életáldozatomat, és add kegyelmedet, hogy ebben mindhalálig hűségesen kitartsak. Ámen.

A felajánlást komoly, tiszta szándékkal és alázatos lelkülettel kell tenni. Minden ima, jótett, szenvedés és tisztaszándékú munka nagy értékkel bír, mert mindez Krisztus Szent Vérével és Kínszenvedésével van felajánlva.

Felajánlásunkat mielőbb tegyük meg és időnkint újítsuk is meg.

A SZŰZANYA:

„ÉLETÁLDOZATOT HOZÓ GYERMEKEIM!

Tartsatok naponta bűnbánatot! Tartsatok naponta minden ember bűnéért is bűnbánatot! Ez folyton gyöngíti a gonosz lélek kísértő hatalmát, és segíti a bűn rabságában sínylődő lélek kiszabadulását.

Ha megszakítás nélkül gyakoroljátok a másokért végzett bűnbánat felindítását, az olyan, mint a pusztító bacilus terjedését meggátló folyamat. Megállítja a lélek fertőzését, megbetegedését, sőt halálát is. Íme, micsoda természetfeletti erő rejlik a mély, szívből jövő bűnbánatban! Gyógyít, tisztít és életet ment.

Az egész emberiségért fölindított bűnbánat mellett Szeplőtelen Szívemmel egyesülve is esedezzetek égig érő könyörgéssel bűnbocsánatért! Így lesztek Velem egyesülve, mély és bensőséges segítőtársai Jézusnak az emberhalászatban.”

Bűnbánati fohászok

Jézusom, mindenek felett szeretlek!

Irántad való szeretetből bánom minden bűnömet. Bánom az egész világ bűneit. Ó, irgalmas Szeretet!

Szeplőtelen Szívű Édesanyánkkal egyesülve kérek Tőled bocsánatot a magam – és embertestvéreim – egészen a világ végéig elkövetett bűneimért.

Édes Jézusom! A Te Szent Sebeid érdemeivel egyesítve felajánlom életemet az Örök Atyának, a fájdalmas Szűzanya szándékai szerint.

Szűz Mária, Világ Királynője! Az emberiség Közbenjárója! Egyedüli megmentőnk és reményünk, könyörögj értünk!

JÉZUS: – 1954.

Egy alkalommal könyvet kaptam, és az volt írva benne, hogy Jézusunk panaszkodott egy léleknek, mely szerint úgy hullanak a lelkek a pokolba, mint télen a hópelyhek. Ennek olvasásán forgott körülöttem a világ és lélekben sírva borultam Jézus lábaihoz. Ekkor egy belső hang így szólt lelkem mélyén:

„Ne sírj, mert ez a gonosz lélektől származik, aki be akarja feketíteni Atyám irgalmas szeretetét. Figyelj, Gyermekem! Ha a lelkek úgy hullanának a pokolba, mint télen a hópelyhek, Atyám meg sem teremtette volna az embert. De megteremtette, mert ki akarta árasztani a Szentháromság boldogságát teremtményeire. Igaz, hogy az ember engedetlenséggel vétkezett, de Atyám elküldte a Fiút, Aki engedelmességével mindent kiegyenlített. Csak azok a lelkek hullanak a külső sötétségbe, akik akik létük utolsó pillanatában is ellene mondanak Istennek.

De az a lélek, aki a testből való kiröppenése előtt bűnbánattal csak ennyit mond: „Istenem, légy irgalmas hozzám!” – már megmenekült a külső sötétségtől. De nézd, Gyermekem, Atyám irgalmas szeretete a megátalkodottakra is kiárad. Ezért kér életáldozatot, az Én véres Á1dozatommal egyesült áldozatot, hogy az isteni igazságosság kiegyenlítődjék és létrejöhessen a megátalkodottak számára is az irgalom, legalább életük utolsó napján, vagy percében. Azért az önátadott lelkek sokaságát fogom majd meghívni erre az apostoli lélekhalászatra.”

A Szűzanya Üzenete az életáldozatot-hozóknak:

„Ha az Örök Atya egy lelket a választottak kegyelmére kiszemelt, arra is rendeli, hogy már a földön is hasonló legyen Egyszülött Fiához. S miben legyen Hozzá hasonló? A szeretetben és a szenvedések elfogadásában. Ha ebben követitek Jézustokat, akkor az Örök Atya bennetek Szent Fiára fog ismerni.

Az Atya által életáldozatra kiválasztott lelkeknek arra kell törekedniük, hogy minél több lelket mentsenek meg Istennek. Ezt elnyerhetitek buzgó imával, a cselekvő, szolgáló szeretet gyakorlásával, szelídséggel, alázatossággal, önmegtagadással, de legfőképpen a szenvedések türelmes elfogadásával. Hiszem, hogy Anyai Szívem találni fog gyermekeim között olyan lelkeket, akik a vértanuk szerelmével szeretik az Istent.

Gyermekeim, még a legnagyobb megpróbáltatások idején is határtalan bizalommal fogjátok meg Édesanyátok kezét. Velem együtt menjünk, menjetek Jézustok Szentségi Szívéhez, Aki a ti erősségtek földi zarándok1ástokban. Így, Általa naponta megerősítve mentek tovább az örök boldogság lakóhelyére, amikor ott dicsőséges elragadtatásban felismeritek egymást, ti, akik életáldozatot hoztatok Isten dicsőségére és a lelkekért. Akkor majd Szent Fiam szeretettől lángoló Szívére ölel benneteket, hogy elmerítsen a teljes Szentháromság szeretetegységének mámorába, az örök boldogság állapotába, hogy végnélkül örvendezzetek azokkal a lelkekkek együtt, akik a ti önfeledt életáldozatotok által üdvösséget nyerhettek.

Gyermekeim! Szeressetek és bízzatok, mert veletek a Isten! Gyermekeim, kedves az Úrnak minden önátadott lélek élete. Éppen azért ne szabjatok határt áldozataitoknak. Többet adni, jobban szeretni! Ez legyen életetek jelszava.

Szent Fiam örök terveiben benne vannak a választottak tettei is. Ó, mennyire várja, hogy megvalósítják-e, vagy keresztülhúzzák-e azokat! Terveit náluk nélkül is megvalósíthatná, de irgalmas jósága a lelkeket belevonta a megváltás gyümölcseinek kiárasztásába az egész világon. – Tudjátok, miért mondom ezt? Azért, mert aggódva figyelem a lelkek harcait az Egyházban. Anyai Szívemnek igen fáj, hogy még a választottak között is sokan vannak, akik nem hiszik, hogy Isten mindent megtehet, amit csak akar. Sajnos, tudásukat nem a hit és egység növelésére, hanem széthúzásra s még nagyobb hitetlenségre használják fel. – Ti azonban – életáldozatot hozó gyermekeim – élő hittel higgyetek, és igyekezzetek szívetekben az eleven hitet szítani, mert ha a hit megerősödik, akkor növekedni fog a remény is, és a szeretet is.

SZŰZANYA:

„Gyermekeim! Amikor nagy testi vagy lelki szenvedés ér benneteket és azt önátadással elfogadjátok, az mérhetetlen kegyelmek forrása lehet. Kifizethetitek egész életetek bűneit, mulasztásait, s ha adósságtokat már kifizettétek, akkor további türelmes szenvedéstekkel a megátalkodott bűnösök megtérését is kieszközölhetitek és megdicsőíthetitek Istent. Az elfogadott szenvedéseitek által megmentett, megtért lelkekből még szentek is lehetnek. – Amikor a szenvedés keresztje rátok nehezedik, legyen az betegség, vagy lelki szenvedés, gondoljatok arra, hogy ezen a földön csak zarándokok vagytok. A síron túl van egy csodálatosan szebb világ, melyet Isten az ő hűséges gyermekeinek készített, ahol sokkal nagyobb boldogság vár reátok, mint amennyit türelmes szenvedéstekkel megérdemelnétek. 'Szem nem látta, fül nem hallotta' boldogság állapotában fürdik majd a lelketek egy örökkévalóságon át. Bármilyen szenvedésteli is legyen a földi élet, az nagyon rövid és hamar véget ér. Szenvedve is örvendezzetek, mert ti biztos cél felé haladtok, és utatok végén vár rátok Édesanyátok gyöngéd ölelése és a teljes Szentháromság örök szeretete.

Gyermekeim, apostoli kiválasztottságra hívlak benneteket, hogy mások bűneiért elszenvedjétek a lelki vértanúságot, hogy jó szívvel meghozott életáldozatotok árán Isten kiönthesse irgalmasságának áradatát. Gondoljatok csak arra, szeretett gyermekeim, hogy a lelkek mérhetetlen sokaságát menthetitek meg az örök kárhozattól, ha türelmesen hordozzátok Szent Fiam keresztfájából azt a kis szálkát, melyet nektek adott, hogy Édesanyátok kezét fogva ti is részt vegyetek a megváltás munkájából. – Gyermekeim, a szenvedést ne kérjétek, de mindig alázatos önátadással fogadjátok el, melyet az Úr felétek nyújt.

Édes gyermekeim! Égjetek a buzgóságtól, égjetek a segíteni-akarástól a bűn rabságában szenvedők megmentéséért! A börtön, a fogság ugyanis sokszor a lélek igazi szabadságát, felemelkedését szüli. A bűnnek rabjai azért olyan szánandók, mert legtöbbje nem is érzi, hogy rab, és nem is kérnek szabadítót. A lélek sötétsége, vaksága szánandóbb minden sötét börtönnél. Ezeket szeretném kiváltani. Mivel ők nem akarnak szabadulni, hogy megmenthessem őket, azért van szükségem hűséges gyermekeim életáldozatára, a szenvedések és megpróbáltatások türelmes elfogadására, hogy Szent Fiam kincseivel egyesitve megmenthessem összes szeretteiteket és a lelkek sokaságát a világ végéig, tehát még az ezután születendőket is a soha el nem múló sötétségből. Gyermekeim, adjatok Nekem mindent és Én mindent Szent Fiamnak adok közbenjáró imámmal együtt, mert Én vagyok a bűn rabságából szabadító Asszony.”

Jézus:

„Hűséges gyermekeim! Én Istenember vagyok. Emberi szív dobog Bennem az égben is. Mint ember sajnállak titeket, ha szenvedni látlak titeket, de mint Isten, végtelen bölcsességemmel csak javatokat akarom.”

– Áldott legyen érte az Úr szent Neve!

SZŰZANYA – 1955. szept. 24.:

„A betegség keresztjét hordozó Gyermekeim! A bennetek végbemenő áldozat révén egész lényetek egyetlen nagy Cselekvéssé, óriási erőforrássá válik. Ezzel a legnemesebb valutával jóvátételt lehet fizetni a legsúlyosabb bűnökért is. Így Fogolykiváltó Boldogasszonyotokkal együtt haladva segítitek széttépni a gonoszlélek által bilincsbe vert megátalkodottak rabláncait, hogy szabadok lehessenek és visszataláljanak az atyai Házhoz. – Betegség keresztjét hordozó Gyermekeim! Erőforrástok legyen annak tudata, hogy ti vagytok Szent Fiamnak leghatékonyabb munkatársai. Csendben észrevétlenül segítitek Egyházunkat a diadalmas újjászületéshez, és segítitek a lelkek sokaságát az Üdvösség kapujához eljutni. E nagy kegyelem tudatában még szenvedve is örvendezzetek, mert nagy és örök boldogság vár reátok az égben.”

SZŰZANYA – 1955. okt.:

A lelkem mélyén beszélgetett velern a Szűzanya és arra tanított, hogy milyen lelkülettel kell életáldozatot hozó gyermekeinek az Ő papjai segítségére lenniök:

„Én is szolgáltam Szent Fiam apostolait. Főztem, mostam rájuk, és sokszor védtem őket, amikor veszélyben forogtak. – Szolgálat közben vigyázzatok arra, hogy papjaimat magatartástokkal és imáitokkal mindig segítsétek feljebb emelni Szent Fiamhoz. Tehát valóban segítői és nem kísértői legyetek.

Nekik keményebb harcot kell vívniok, mert a sátán szemében ,kövér bárányok'. Résen legyetek tehát, mert igen megszomorítjátok Anyaságomat, ha önszeretetből, hiúságból, vagy rendetlen, tisztátalan érzelemből lehúzzátok magatokhoz papjaimat. Papjaim hűtlenségét 90 %-ban lelki leányaim okozták. Szent Fiamat igen megszomorítják e leányai és sokkal nagyobb penitenciát mér reájuk, mint elcsábított fiaira, és még kegyelem számukra, ha a penitenciát ezen a földön fizethetik le.”

JÉZUS – 1955. okt. 29.:

„Lélekhalászaim, vigyázzatok! A lélekhalászatba bele ne csöppenjen a lelki hiúság. Szemetek előtt egyedül Isten dicsősége lebegjen, s annak gondolata, hogy egy embertestvért az örök kárhozattól szeretnétek megmenteni, és így megsokasítani Atyám országának lakóit. Ha a lélekmentő szívében bármely kis mértékben létrejönne a lelki hiúság, vagy az ,én'-féle számítás, gyökértelenné válna a megtérés. A legkisebb káros behatás által elszáradna, mert nincs éltető ereje és a megtért lélek visszahull előbbi állapotába. Lélekhalászatra! A felelősség óriási! Vigyázzatok tehát és legyetek résen! Úgy fogjatok hozzá az apostoli munkához, hogy a lelkek megérezzék, nem a magatok számára kívánjátok őket megnyerni, hanem egyedül Istennek. A föllobbanó megtérés hirtelen lángra gyúl, de hamar kialszik. A feltűnés nélküli, türelmes áldozathozatal, az önfeledt szeretet láttára megtért léle oly mély gyökeret ver Isten földjében, hogy azt nem tudja kitépni a legnagyobb vihar sem.

Szívleljétek meg a lélekhalászat e tanítását, melyet szeretetből ad nektek Jézustok. Éljetek vele és szerényen, észrevétlenül együttmunkálkodva a kegyelemmel, sok-sok lélek számára szerezhetitek meg az örök győzelem pálmáját.”

SZŰZANYA – 1969. febr. 2.,

Gyertyaszentelő Boldogasszony ünnepén:

„Életáldozatot hozó Gyermekeim! Egyszer elérkezik a ti bemutatástok ünnepe is az égi Jeruzsálemben. Törekedjetek mindig kisebbé lenni, egészen kis gyermekké, mert a nagy pillanatban csak úgy tud karjaiba venni benneteket Égi Édesanyátok, hogy bemutasson a Szentháromságnak…”

Jézus:

„Gyermekeim, Velem együtt apostolaim! A ti elfogadott szenvedéseitekre oly nagy szükség van a lelkek számára, mint a betegnek a gyógyszerre. Nem vehetem le vállatokról a keresztet, még ha időnkint roskadoztok is alatta; mert ha levenném, akkor megállna a lélekgyógyítás útja, és elpusztulni hagynám azokat, akiket még meg lehet menteni. Amikor a szenvedés által elvégeztetik egy vagy több lélek számára a tartozás kifizetése, a gyógyadagolás, akkor leveszem a keresztet egy időre, hogy új erőre sarjadjon a magasztos hivatásra szánt apostolom.”

JÉZUS: – 1971. Fogolykiváltó Boldogasszony ünnepén

(…) „Kis apostolaim! Isten legszebb Temploma az Édesanyám. Minden élő templomom közül a leggyönyörűségesebb, melynek oltárán a dicsőséges Szentháromság trónol. Ezt az oltárt a keresztfám tövében nyílott hervadhatatlan piros rózsák és a szeplőtelen tisztaság fehér liliomai diszítik. Az oltár örökmécsesét táplálja az alázatosság olaja, és a soha ki nem fogyható önfeledt szeretet gyertyáinak fénye teszi ragyogóvá minden lélek számára. E templomban az elfáradtak enyhülést, a sírók vigasztalást, a bűnösök megtérést, a törekvők édesanyai szeretetet kapnak. Látogassátok gyakran Isten legszebb Templomát, és így kegyelmet nyerhessetek arra, hogy lelketek egykor bejuthasson e Templomon át az üdvösség országába.

Gyermekeim! Egyetlen lélek, mely az áldozati oltárra teszi magát irántam és testvérei iránti szeretetből, százszorosan növeli Atyám dicsőségét és Édesanyám örömét. Keljetek fel, gyermekeim, fokozottabb buzgósággal! Egyházamnak soha nem volt oly nagy szüksége önfeledt áldozatokra, mint most… Olyan lelkek kellenek, akik nem önmaguk ügyein rágódnak, hanem tekintetük embertársaikon függ, hogyan segíhetnek rajtuk testileg-lelkileg. Gondolatviláguk és önfeledt szeretetük arra összpontosul, hogyan menthetnék meg a hitetleneket és bűnösöket, mert jól tudják, a léleknél nincs drágább a világon… – Gyermekeim, újra és újra lendüljetek a lélekmentés szent célja felé! Szentelődjetek meg, hogy valóban Krisztusba öltözött apostolaim lehessetek Atyám színe előtt!…

Gyermekeim! Egyházam sorsa Szívemen fekszik, hisz megígértem, hogy a pokol kapuja nem vesz erőt rajta. Vannak még igaz és hű papjaim, de sokan levetették választottságuk ruháját… A hűtlenek helyébe létrehoztam lélekhalászaimat. Ezek Jézus és Mária Szívének papjai, akiket az Aratás Ura hívott meg, hogy csendben munkálkodjanak Isten dicsőségére és a lelkekért. Ha a látszat szerint paphiány van, mégis a lelkek sokasága menekül meg a kárhozattól, mert hűtlen papjam helyén ott áll az életáldozatot hozó szeretet.”

1978. április 20.-án – az engesztelő lélek:

Örömmel tapasztaltam. hogy egy-egy alkalommal a templomban jelenlevő hívek áldozati életfelajánlást tesznek lelkiatyám apostolkodása nyomán. Arra gondoltam, hogy vajon élik-e, elég-e az egyszeri odaadás? Gondolnak-e reá? – Jézusom ekkor így szólt hozzám:

„Gyermekem! Ha valaki csak egyszer végzi is el az életfelajánlást, egyszer, érted, gyermekem? Egyszer egy kegyelmi pillanatban gyullad ki szívében a hősi szeretet tüze, ezzel egész életét megpecsételte! Élete – ha nem is gondol a lélek tudatosan reá – a Két Legszentebb Szív tulajdona. – Atyám előtt nincs idő. Az ember élete a maga egészében van Előtte…

Ha valaki tett is más felajánlást, az életáldozat mindent magában foglal és mindenek fölött áll! – Tehát ez lesz a koronája, legszebb ékessége is lelki hovatartozásának nemesi megjelölése az örök hazában!”

JÉZUS: – 1980. aug. 15.-én

„Jézus és Mária Szeretetlángjában egyesített, teljesen önátadott szívetek szeretete által lelketeket olyan légkörbe vezetem be, ahol a sötétségnek semmi hatalma nincs, ahol megkezdődik az örökké boldogító verőfényes világosság. Ebbe az örömittas légkörbe hívom azokat a lelkeket, akik minden mérlegelés nélkül Isten akaratának uralma alá helyezik testüket-lelküket, és még a legnagyobb megpróbáltatások idején is követnek Engem.

Ők valóban Isten gyermekei, akik Velem és Édesanyámmal együtt a mennyei Atya keblén nyugszanak, mert Isten akaratában kitartva, isteni légkörbe helyezem őket. Tüzel és lángol bennük az Isten akaratának elfogadása és így kiteljesül bennük a legnagyobb szeretet.

E hűséges, apostoli lelkületű gyermekeimmel szüntelenül együtt vagyok és ahol Én vagyok, mennyei Édesanyátok is ott van. Ő szüntelenül könyörög, hogy megértsétek és felfogjátok, mily nagy kegyelemre hívtalak benneteket! Ó, mint várom, hogy Velem mindig az Atya akaratában éljetek!

Tűzként lobogó szeretetemmel kereslek titeket, gyermekeim, Édesanyámmal együtt, égő vággyal sóhajtozva ama lelkek után, akik az Atya akaratának önátadott hordozói, akik felismerik a nagy ,Akarat'-ot. Az Atya nagy akaratát, aki mindenből, még a kivülről rossznak látszó dolgokból is kibányássza az örökké értékeset. Aki egyszülött szerelmes Fiának a gyalázat fáján való keresztrefeszítéséből létrehozta a megváltás és feltámadás dicsőségét, az az isteni hatalom még a félelmetes rosszból is diadalmat és fényt tud kihozni és szétárasztani az egész földre, az egész emberiségre. Bátorság, önátadás, eleven élő hit, bizalom és szeretet, lélekhalászaim!'

JÉZUS – 1981. aug. 14. éjfélkor:

,Édesanyám megdicsőülésének ünnepén az Ő alázatosságának lelkületével köszöntsétek Őt Érezzétek mindig kicsinységteket és öltsétek magatokra a szívbéli alázatosság kegyelmét.

Édesanyámon külsőleg nem látszott semmi, csak az ég szemlélte gyönyörűséggel az Ő felékesített lelkét. Neki adta a teljes Szentháromság az elveszett kegyelmeket. Nála megtaláljátok azokat. Ő hozta újra a világra a kegyelmi életet. A kegyelmeket Ő a gyermekeiért kapta. Ne felejtsétek el, hogy ti sem magatok számára kaptátok a kegyelmeket. Miként az apostolok, úgy ti is csatlakozzatok Édesanyám mellé! Vele együtt imádkozzatok! Kérjétek, könyörögjön veletek, hogy a Szentlélek világosítsa fel a lelkeket, rázza fel a szíveket, hogy így előkészítse Isten Országának uralmát a lelkekben. Forró fohásztok legyen: Jöjj el Szentlélek Úristen, készítsd elő a szívekben a Két Legszentebb SZÍV lángoló szeretetének uralmát az egész földön!”

SZŰZANYA – az 1983. márc. 25.-én kezdődő Szentévre:

„Gyermekeim! Szent Fiam Helytartója felhívja az egész kereszténység figyelmét édes Üdvözítőnk megváltói halálának 1950. évfordulójára. Kell, hogy most az Egyház tagjai és minden keresztény bensőségesebben tekintsen a Keresztfára, szívből megfontolva, hogy mibe került Jézusnak a lelkek üdvössége.

Kedves Gyermekeim! Nektek még buzgóbban kell együttéreznetek a szenvedő Üdvözítővel. Tekintsetek részvéttel az olajfákhegyi véres verejtékezésre, a bilincsekre, a kötelekre, az egyik bírótól a másikhoz való hurcolására, az arculköpésekre, a különböző kínzásokra, a megostorozására, a gúnyköpenyre, a töviskoronára, a kereszthordozására, az eleséseire és a fájdalmas találkozásokra. Szívből kell követnetek Őt, hogy eljussatok a Kálvária hegyéig, a lemeztelenítéstől a keresztrefeszítéséig, Vérében elázottan függeni a haláltusájáig. Mennyi kín, mennyi gyötrelem, amíg felkiálthatott: „Beteljesedett!”

Szeretett Gyermekeim! Szent Fiam befejezte a Megváltás művét. Az Ő engesztelő áldozata teljes volt, de abból egy kis részesedést meghagyott nektek is, amennyiben meghív és kiválaszt egyes lelkeket a Vele való bensőséges életáldozatra, megosztván velük szenvedéseit az Atya dicsőségére és a lelkek javára, hogy egy se vesszen el azok közül. Ezek a lelkek egészen önátadott lelkek és sokat tehetnek Isten dicsőségére és a lelkek üdvéért. Szent Fiamnak gyönyörűsége bennük Önmagát megtalálni.

Gyermekeim! A mai világban százszorosan van szüksége Szent Fiamnak áldozati Bárányokra. De fontoljátok meg szívetekben: a Megváltás munkájában való részesedés csak áldozat lehet. El kell indulni a getszemáni kertből azon az úton, amelyen Szent Fiam haladt. E nélkül nem lenne érdemszerzés és termékeny életáldozat…

Mennél kézségesebb a lélek az önátadásban, annál inkább dicsőíti az Atyát, és így annál több lelket segít az üdvösségre és lesz mind nagyobb jótevöje az egész emberiségnek. Ó, mennyi kegyelmet tud kieszközölni az Egyházért és a papságért! Az ilyen lélek hatékonyan közreműködik a bűnösök megtérésén, a betegek megenyhülésén, a haldoklók üdvösségén, és a szenvedő lelkek bejutásán az örök boldogság hazájába… Az ilyen lélek szent Fiammal egyesülve, igazi megváltói tevékenységet folytat.

Szeretett Gyermekeim! Teljes szívvel és teljes bizalommal számíthattok Égi Édesanyátokra, Aki mindig veletek van, hogy lépésről lépésre követhessük az isteni Megváltót a kereszt tövéig, ameddig Édesanyátok követte Őt.

SZŰZANYA – 1985. január

„Életáldozatot hozó Gyermekeim! Szent Fiam méltó Helytartója most buzgón fáradozik a kereszténység egységéért, mert szívében forgatja Szent Fiam vágyát: „Legyen egy akol és egy Pásztor.” Ami után vágyódik Szent Fiam, azután vágyva-vágyódik anyai Szívem is.

Gyermekeim, ha a kereszténység egysége úgy kívánná, akkor a ti Édesanyátok kész lenne rnély alázattal félreállni, csakhogy teljesüljön Szent Fiam vágya. A kereszténység egysége érdekében kértem üzeneteimben, hogy a legkedvesebb megszólítás Számomra: „Jézus Anyja”, mert ezt szívesebben fogadják el a más akolból való gyermekeim is. Szent Fiam első apostolai is így mondták: Jézus Anyja. Édesanyja kívánok lenni azoknak, akik szeretnek, de azoknak is, akik nem fogadnak el, mert Én a mindenkit átölelő anyai szeretetemet Szent Fiam lángoló, tüzes szeretetétől égő Szívéből merítettem…

Életáldozatot hozó gyermekeim! Édesanyátok példáját követve ti is ebből a forrásból merítsetek, hogy bennetek is kigyúljon a minden embert átölelő önfeledt szeretet. Ennek gyümölcseként folytatódna a megváltás munkája és létrejönne a kereszténység egysége is, mely kezdete lenne az Isten országának eljövetele, hogy betorkoljon az örökkévalóságba…

Gyermekeim, naponta imádkozzatok buzgó szívvel a Szentatyáért, segítsétek őt emberfeletti munkájában! Ő valóban Krisztusba öltözött méltó Helytartója Szent Fiamnak. Ő egészen az Enyém és Én egészen az övé vagyok anyai szeretetemben.”

JÉZUS – 1985. dec. 30.

„Gyermekeim! Írva van az Evangéliumban, hogy az Atyánál egyetlen közbenjáró van: Jézus Krisztus. Valóban a ti Jézustok szüntelen kéri az Atyát, hogy küldje el számotokra a Szentlelket, azért, hogy a világosság fényében mind jobban felisrnerjétek az Atya akaratát és azt cselekedjétek.

A ti Jézustoknak azonban van egy jóságos Édesanyja, MÁRIA, Akinek Szíve alatt a Szentlélek formálta a szeretettől lángoló isteni Szívet. Ez a két SZÍV egy ritmusra dobogott az Atya akaratának teljesítésében! Jézusotok a kereszthalálig, Édesanyám pedig a kereszt tövéig. A Szentlélek volt elindítója és egybeolvasztója a Fiú és Anya szeretetének. Az Anya így Anyaságánál fogva szólhat Fiának.

Azon kegyelmeket, amelyeket Édesanyámal együtt kértek, a Fiú az Atya elé tárja és megadja nektek. Csak jöjjetek, és kérjetek Édesanyámmal együtt a lelkeknek hitet, megtérést, bűnbánatot, segíteni kész önzetlen szeretetet, a szenvedés tüzében is hűséget, a megpróbáltatásokban türelmet, alázatosságot és bizalmat!”

SZŰZANYA – 1986. május 20.-án

„Sok édesanya szívében sajog a fájdalom. Szorong gyermekei lelkiállapotáért, erkölcstelen magatartásáért, sírontúli életéért. Irántuk való szeretetből, szánalomból esdekeltem ki az 5 ígéretet. – Vigasztalódjanak! Ajánlják fel teljes önátadással életiik minden megnyilvánulását, mert a másokért odaadott áldozat lélekmentő gyümölcsöt terem. S az Isten irgalmas szeretetét nem lehet felülmúlni.”

SZŰZANYA – 1986. augusztus 12.-én

„Gyermekeim! Az Én Édesanyai Szívemnek van egy mélységes fájdalma. Az utolsó századokban, főleg a mai században többször is elhagytam Atyám országának „szem nem látta, fül nem hallotta” boldog állapotát, azért, hogy prófétáljak nektek a bűnbánatról, a lélekből való megtérésről, a szeretetegységről, a békéről és újjászületésről, amely után úgy vágyódik Szent Fiam. Jelenéseim időszakában ugyan felbuzdultak a lelkek, üzeneteimet szinte a világ minden nyelvére lefordították, és milliós példányban kinyomtatták. El is jutott a lelkek százezreihez, de a felbuzdulást mindig az ellanyhulás, a vallástalanság követte. A lourdesi-, fatimai üzenetek utáni fellángolás ugyan hová tűnt? Több országban községről községre vitték szobraimat… Néhány évtized után hová lett a buzgóság? …

Gyermekeim! Mi lesz akkor, ha a pohár megtelik és az Úr már nem fogja megengedni, hogy lejöjjek közétek prófétálni? Szeretett országomban és más országokban ma is küldöm üzeneteimet Szent Fiamtól, melyekben szent akaratának kérése rejlik.

De ha a kérések csak hideg betűk és szappanbuborékok maradnak, akkor gyermekeim, mi lesz az emberiség további sorsa? Ezt gyakran forgassátok szívetekben! Legalább ti, maroknyi igazak és hűségesek, el ne lankadjatok a legnagyobb megpróbáltatások idején sem. Ki ne aludjék szívetekből az Isten- és felebarát iránti szeretet lángjának tüze!

Gondoljatok apostoli hivatástokra! Gondoljatok arra, hogy Szent Fiam lélekhalászaivá akar benneteket kiválasztani. Amint első apostolainak mondta: „Kövess Engem!”, úgy most is azt mondja azoknak, akik jobban szeretnek a többinél: „Kövess Engem!” Hagyd el önakaratodat! Hagyd el mindenedet! Ne mondjátok, hogy ez kemény áldozat, ezt nem lehet követni! Nem kemény áldozat ez, hanem a tökéletesebb szeretet sziklájára épülő szeretet, melyet a gonoszság szelleme nem tud megdönteni, mert kiadagolás nélkül adjátok oda Szeplőtelen Anyaságom által az Úrnak, Aki mindig ott és arra használja föl, ahol arra a legnagyobb szükség van.

Jézus:

Életáldozatot hozó Gyermekeim! Minél több megaláztatás ér egy lelket ezen a földön, annál inkább növekedik az eljövendő élet dicsősége.

SZŰZANYA – 1986. szeptember 22.-én, szombaton:

„Gyermekeim! Juttassátok el az életfelajánlás nagy kegyelmeit a nagy testi és lelki szenvedőknek, a gyógyíthatatlan betegeknek, a mozgássérülteknek, az ágyhoz való szegezetteknek, hogy nem hiába szenvednek. Aranyvaluta az az egész emberiség számára, de az ő számukra is, mert lelkükben és szívükben megnyugvást, békét, erőt és enyhülést nyernek, ha arra gondolnak, hogy szenvedéseik türelmes elfogadásáért mily nagy öröm és boldogság vár rájuk az égben.”

A kiválasztott lélek:

Szűzanyánknak ezt a kérését az Úr kegyelme álta1 már régóta gyakorolom, és megtapasztaltam, mily nagy mértékben enyhültek meg a súlyos betegek, amikor a világosság fényében beláthatták, az elfogadás és önátadás nagy kegyelmeit.

Kórházakban látogattam a súlyos betegeket, különösen azokat, akiket hozzátartozóik nem látogattak, és olyanokat, akiknek nem volt kapcsolatuk hozzátartozóikkal. A legnagyobb szenvedést a rákbetegeknél és az ágyhoz kötötteknél tapasztaltam. A legtöbbje tudatában volt betegsége gyógyíthatatlanságának és így értelmetlennek találták, hogy miért élnek, ha őrájuk már senkinek sincs szüksége. De amikor megtudták,

hogy ők a Szűzanyának legkedvesebb gyermekei,

hogy bennük társakat keres az Úr Jézus,

hogy Jézus felhívja őket, egyesítsék szenvedéseiket az Ő keresztáldozatának szenvedéseivel, a megváltás folytatásaként,

hogy kincsei ők az Egyháznak,

hogy szenvedéseikkel lelkeket menthetnek meg,

hogy Krisztusba öltözött papi hivatásokat eszközölhetnek ki,

hogy hozzájárulhatnak a világ megbékéléséhez,

hogy szenvedéseik által penitenciát adhatnak a saját bűneikért és a másokéiért is,

hogy haláluk óráján tisztítótűz nélkül jutnak a mennyek országába,

ennek tudatában a kegyelem csodálatosan működött bennük. Sírtak örömükben, hogy őket így szereti a jó Isten és a Szűzanya. Azt hitték, haragszik rájuk a jó Isten, és büntetésnek tartották szenvedéseiket. Voltak, akik nem hitték, hogy van Isten és öngyilkosságra gondoltak. Amikor megismerték, milyen kegyelem rejlik az ÉLETFELAJÁLÁS-ban, s hogy teremtmény a teremtőjének nem adhat ennél többet, nagy változáson mentek át. Türelmesek lettek, jó lett a közérzetük. Az ápolónővérnek is feltűnt a beteg megnyugvása, új és szép magatartása. Rejtett szentjei lettek az Úrnak, és felajánlásukat mindvégig hűségesen megtartották. Voltak, akik meggyógyultak, mások csendben elhunytak.

Jóságos égi Édesanyánkkal minden éjszaka együtt imádkozunk, hogy minél több szenvedőhöz eljuthasson az életfelajánlás nagy kegyelme, mely enyhülést, békét, megnyugvást és erőt ad a szenvedésben a földön, és örök boldogságot az égben. Égi Édesanyánk azokért is imádkozik, akikhez már eljutott az életfelajánlás kegyelme, hogy abban eleven élő hittel mindhalálig hűségesen kitarthassanak.

A SZŰZANYÁTÓL AJÁNLOTT IMA

A BETEGEK SZÁMÁRA

Jézusom, tudom, hogy szeretsz engem, s akit szeretsz, az beteg. Ha lehetséges, múljék el tőlem e szenvedés kelyhe, de azt is hozzáfűzöm, amit Te a Getszemáni kertjében mondtál: „…mindazonáltal ne az én akaratom legyen meg, hanem a Tiéd.” Jézusom, erősíts és vigasztalj engem. Szűzanyánk, a betegek gyógyítója, könyörögj értem Szent Fiadnál. Ámen.

SZŰZANYA – 1986. Fogolykiváltó Boldogasszony ünnepén (szept. 24.)

„Anyai Szívem vágya, hogy egykor rninden gyermekem Szent Fiammal és Velem együtt lehessen a mennyországban. Ezért folyton kérem Szent Fiamat, hogy az igazaknak a jóban való állhatatosságot, a bűnösöknek pedig a bűn bilincseiből való szabadulást kiesdjem. Gyermekeim, nagy kegyelem a jóban való állhatatosság! Ennek segítségével érhetitek el, hogy a legfontosabb pillanatban; a halálban, olyan bőséges léleknek találtassatok, akit az Úr azzal jutalmaz meg, hogy beengedi az Ő örömébe.

Fájdalom, az emberek közül csak kevesen gondolnak erre a kegyelemre, és még kevesebben törekszenek azt megszerezni, mert igen-igen megfogyatkozott a hit az iránt, hogy van élet a síron túl is, hogy van örökkévalóság.

Égi Édesanyátok azonban tudja, miről van szó. Azért lépek Szent Fiam elé, mint Közbenjáró szüntelen könyörgök azokért, akik a kegyelem állapotában vannak, hogy azt el ne veszítsék, hanem mindhalálig megérezzék. Még inkább könyörgök a bűnbe esett gyermekeimért, mert Én a bűn rabságában szenvedők menedéke vagyok, édesanyja a bűnösöknek is. Így könyörgök értük Szent Fiamnál: „ Fiam, nézd, ez a bűnös is az Én gyermekem. Őt is Nekem adtad a kereszt alatt. Őérte is szenvedtél, véreztél, a keresztfán érte is meghaltál. Szabadítsd meg a bűn rabságából, hogy megtérjen és éljen. Vezesd őt vissza az Atyához vezető útra, mely ide a mennybe visz!…

Gyermekeim, minden ember, akár a kegyelem állapotában van, akár elesett bűnös, ti mindannyian gyermekei vagytok Égi Édesanyátoknak, és testvérei Szent Fiamnak, míg a pokol kapuja be nem záródik egy lélek mögött. A testvérek pedig felelősek egymásért. Az ítéletkor minden lelket meg fog kérdezni az Úr: Mit tettél embertestvéreidért, amíg a földön éltél? Enyhítetted-e szenvedéseiket, vigasztalásukra voltál-e, hogy könnyebben tudják hordozni az élet keresztjét? Hoztál-e áldozatot azért, hogy legalább egy embertestvér lelkét besegítsd az örök életre?

Gyermekeim! Legyetek éberek! Őrizzétek meg a kegyelem hófehér ruháját és segítsétek azt megszerezni elesett embertestvéreitek számára is. Adjatok életet életért, mert ennél nagyobb szeretet nincs, mint a másokért odaadott élet. S ha százezerszer is jönnék közétek, akkor is mindig ezt kérném, mert: „Mit használ az embernek, ha az egész világot megnyeri, de lelkének kárát vallja?”

SZŰZANYA – 1986. október 16.-ára virradó éjszaka:

Ma éjszaka elmélyült önátadott órákat töltöttem égi Édesanyánkkal, a teljes Szentháromságban elmerülve. Együtt irnádkoztunk minden embertestvéremért, akik naponta, vagy hetenkint részesülnek Jézusunk eucharisztikus titokzatos Testében és Benne csörgedező Vérében. Édesanyánk fájdalommal tárta fel, hogy nagyon sokan közömbös lélekkel, élő hit nélkül járulnak az Úr asztalához, és a következő üzenetet küldte a gyakori áldozóknak:

„Életáldozatot hozó Gyermekeim! Éberen vigyázzatok arra, hogy megkülönböztessétek az égből alászállott Kenyeret a földi kenyértől! Higgyetek abban eleven, élő hittel, hogy Jézus valóságosan jelen van Istenségével és emberségével a Szent Ostyában. Higgyetek abban, hogy valóságosan Vele találkoztok, de még több: Vele egyesültök is. Őt érintitek, Ő pedig megérinti a ti szíveteket-lelketeket. Nagy és szent találkozás ez, s ha csak néhány pillanatra is, de kegyelmi ereje veletek marad. S ha élő hittel, evangéliumi élettel veszitek Őt magatokhoz, elnyeritek a Szentlélek segítő, megszentelő kegyelmét, vigasztaló örömét, erőt és bátorságot nyertek a Jó Pásztor követéséhez az Atyához vezetö úton.

Szentáldozás előtt lélekben fogjátok meg az Én édesanyai Kezemet és mondogassátok ezt az imát:

Jézusom, mivel a szentáldozásban a szívembe térsz és bennem élsz, a Te Szíveddel szeretlek Téged, a Te Szíveddel szeretem, imádom, engeszteleni és dicsőiteni az Atyát, a teljes Szentháromságot. S mivel Veled mindenre képesnek érzem magam, a Te fáradhatatlan türelmeddel akarok a lelkek után járni. Ezért minden áldozatra készen Veled együtt óhajtok kopogtatni és zörgetni a lelkek ajtaján, amíg csak be nem engednek Téged, én Uram, én Istenem és Mindenem. Ha kell, akkor a Fájdalmas Szűzanyával együtt én is odaállok a kereszt tövébe, hogy az Ő édesanyai Szívével egyesülten én is odaadjak Neked mindent, amit csak kérsz és akarsz.”

Ha ilyen lelkülettel veszitek az Úr Testét, kegyelmi ereje bennetek él és Vele egyesülten jártok keltek az élet útján, amíg el nem értek a nagy állomáshoz: az örök élet kapujához, melyen áthaladva megnyílik előttetek az a felfoghatatlan boldog állapot, melyet csak Isten adhat az őt szerető gyermekeinek.”

SZŰZANYA:

Égi Édesanyánk így buzdított: „Leányom, minden gyermekem szent lehet, ha igyekszik tökéletesen betölteni azt a szolgálatot, ahová állította az Isten.”

SZŰZANYA – 1986. nov. 7. – Első-péntek:

„ÉLETÁLDOZAT!” – Ami ebben a szóban rejlik, megmenthetné a világot, ha életté válna azokban a napi-, vagy heti áldozókban, akik evangéliumi élettel, élő hittel veszik magukhoz a Szent Eucharisztiát. Önfeledt munkás életükkel – úgy lelki,- mint földi szempontból – hasznára lennének az egész emberiségnek.

Legyetek mindig jó gyümölcsöt termő fái az Úrnak, áldása a földnek és örökfényű öröme az egész mennyországnak! Legyen áldott a teljes Szentháromság, az Atya, a Fiú és Szentlélek mindörökké. Ámen.”

SZŰZANYA – 1987. febr. 17.:

Életáldozatot hozó Gyermekeim! Szent Fiam méltó Helytartója a szeretet, az egység és a béke pápája most MÁRIA-évet hirdet, hogy Velem – mint az Egyház Anyjával – együtt, egy szívvel-lélekkel imádkozzunk a Szentlélek kiáradásának kegyelméért, s az Egyház minden egyes tagja megtérjen, újjászülethessen az igaz evangéliumi életre. Hogy ez valóra váljék, életáldozatot hozó gyermekeim, legalább ti, maroknyi nyáj, legyetek a szeretet, az egység és a béke kovászai, akiknek példáján felbuzdulhat a lelkek sokasága.

Gyermekeim! A MÁRIA-évben öltsétek magatokra a sziklaszilárd hit, a még nagyobb szeretet, a minden áldozatra kész evangéliumi élet ruháját, és így jöjjetek Hozzám. Miként az első apostolokkal, úgy most is együtt könyörögjünk vágyva-vágyón a Szentlélek kegyelmének eljöveteléért, hogy azt minden szív elnyerje, és minden adottságát egyesítve felfogja, mit jelent az egység.

Az egységnek először az Egyház belsejében kell megvalósulnia, példaadásul az egész emberiség számára, hogy valóra váljék Szent Fiam kérése: „Legyen egy akol és egy Pásztor!” Ez lenne az Isten országának eljövetele, amelyért már közel kétezer év óta imádkozik a kereszténység a Miatyánkban. Ennek megvalósulása a teljes Szentháromság korszaka lesz.

Életáldozatot hozó Gyermekeim! MÁRIA-évében gyakran keressétek fel kegyhelyeimet! E kegyhelyeim legyenek az életáldozatot hozók találkozási helyei és mindazokéi, akiknek szívében még él az eleven hit. Minden kegyhely kedves Számomra, azért jöjjetek Hozzám bizalommal, sziklára épült hittel szívből fakadó közös imádkozásra, mert az együttes imádkozásban hatalmas erő rejlik és meghallgatásra talál az Úr színe előtt.

Mielőtt elindultok zarándokútra, hozzatok mindig ajándékot magatokkal: még nagyobb lángra gyúlt szeretetet, hűséget, a szenvedések türelmes elfogadását, a bűnbánat felindítását, vagy valami kedvességet, amely szívetek mélyéből forrásozik. Rakjátok Anyaságom köténykéjébe, hogy belehelyezzem azt a szeretet és egység középpontjába: Szent Fiam Eucharisztikus Szívébe, s onnan felszálljon a dicsőséges Szentháromsághoz, engesztelésül, könyörgésül és megkérlelésül a Szentlélek kiáradásának kegyelméért, az egész emberiség megtéréséért és a világ békéjéért. Mert szeretet-egységet és békét akar az Isten. Megmenteni és megtéríteni akarja a saját és mások életét megrontó bűnözőket, a széthúzást és békétlenséget szítókat, akik pusztulásba sodorják az egész emberiséget.

Isten végtelenül jó és irgalmas. Irga1masságának megvalósulásához eszközöket keres az Isten. Lelkeket keres, akik életáldozatot hoznak másokért, mert csak a tökéletes, magasztos szeretet tudja megmenteni az emberiség földi életét, és a lelkeket besegíteni az örök életbe.

Ha az életáldozat megsokszorozódna a jobban szeretni tudó szívekben, az hasznára volna az egész emberiségnek, úgy földi, mint lelki szempontból.

Föl a szívekkel, Gyermekeim! Egyesüljetek Szeplőtelen Szívemmel, a Szentségi Szívvel, az egység és szeretet középpontjában, ti, akik élő hittel hiszitek Jézus valóságos jelenlétét az Eucharisztiában.

Gyermekeim! A MÁRIA-évben naponta gyakran imádkozzátok a Szentlélek himnuszát, és buzgó szívvel kérjétek és hivogassátok kiáradásának kegyelmét az egész emberiségre, hogy minden szívben kigyúljon a bűnbánat, a hit, remény és szeretet fénye.”

SZŰZANYA:

„Amikor Szeplőtelen Szivem köré gyülekeztek ketten-hárman, vagy még többen, és közösen megújítjátok az életáldozatot, amelyben lélek és élet van, akkor valóságos jelenlétemmel ajándékozlak meg benneteket, szeretett Gyermekeim!

Önátadástok kincsei, gyöngyszemei, tömjénként hullanak Szeplőtelen Szívemre, és innen édes illatként száll a Dicsöséges Szentháromság színe elé a szent szándékok megvalósulásáért.

Anyaságom túlcsorduló szeretetével áldom meg minden gyermekemet, amikor a felajánló ima után 3 Miatyánkot, 3 Üdvözlégyet és egy Dicsőséget elimádkoztok, hogy a Szentlélek újra való kiáradását Velem egyesülve leesdjük a földre.”

Magasztalja lelkünk az Urat a Szűzanyával együtt mindörökre! Ámen.

A címlaphoz: E kegykép, melyhez sok megtérés és imameghallgatás fűződik, a Szűzanya jelenése alapján készült. Szimbolikusan így mutatta meg Szűzanyánk, mit kér tőlünk az Ő Szent Fia:

Adjuk át szívünket egészen a Szűzanyánknak és Ő belehelyezi Jézus Szentségi Szívébe, az Eucharisztiába, a szeretetegység középpontjába, hogy teljes önátadásunk egyesüljön Jézus áldozatával, és így szüntelenül folytatódjék Jézus megváltó munkája Isten dicsőségére és a lelkekért…

Forrás: SZERETETLÁNG sorozat: 2.

2. Szeretetláng rózsafüzér

1989. május 31-én mondta el a Szűzanya

SZERETETLÁNG Rózsafüzéren, vagy a hagyományos ötször tíz szemes Rózsafüzéren mondható.

A Keresztre:

Isteni Megváltónk öt Szent Sebe tiszteletére ötször vessünk egymásután keresztet, mélységes áhítattal.

+ AZ ATYA, A FIÚ ÉS A SZENTLÉLEK NEVÉBEN. ÁMEN.

A nagy szemekre (szívekre):

SZŰZ MÁRIA fájdalmas és Szeplőtlen Szent Szíve könyörögj érettünk, kik Hozzád menekülünk.

A három kis szemre: (szívre):

1. Istenem, hiszek Tebenned, mert végtelenül jó vagy!

2. Istenem, remélek Tebenned, mert végtelenül irgalmas, vagy!

3. Istenem, szeretlek Téged, mert mindennél szeretetreméltóbb vagy!

A kis szemekre: (szívekre)

SZŰZANYÁNK, ments meg minket Szeplőtelen Szíved SZERETETLÁNGJA által!

Minden tized után mondjuk:

Áraszd SZERETETLÁNGOD kegyelmi hatását az egész emberiségre, most és halálunk óráján. Ámen.

Befejezésül:

A SZENTHÁROMSÁG tiszteletére és dicsőségére mondjuk háromszor:

Dicsőség az ATYÁNAK, A FIÚNAK, ÉS A SZENTLÉLEKNEK, miképpen kezdetben, most és mindörökké. Ámen.

Szeretetláng litánia

Üdvözlégy, Mária, kinek Szeplőtelen Szívében az Isten és emberszeretet szüntelenül lángol!

Hogy a Szeplőtelen Szív Szeretetlángja áthassa lelkünket!

Add meg, Urunk, Istenünk!

Hogy tökéletes istenszeretetre késztesse szívünket!

Add meg, Urunk, Istenünk!

Hogy őszinte emberszeretetre gyújtsa szívünket!

Add meg, Urunk, Istenünk!

Hogy Szeretetlángod, Édesanyánk, legyen a családok meleget árasztó fényforrása!

Add meg, Urunk, Istenünk!

Hogy ezen fényforrásnál a családok megszentelődjenek!

Add meg, Urunk, Istenünk!

Hogy anyai Szíved Szeretetlángja a kisgyermekek lelkét is átjárja!

Add meg, Urunk, Istenünk!

Hogy Édesanyánk Szívének fénye utat mutasson nekünk!

Add meg, Urunk, Istenünk!

Hogy a Szeretetláng által megvilágított úton járjunk!

Add meg, Urunk, Istenünk!

Hogy Szíved Szeretetlángjánál felismerjük életünk értelmét!

Add meg, Urunk, Istenünk!

Hogy Szíved Szeretetlángja kiégesse lelkünkből a bűnök és hibák csiráit!

Add meg, Urunk, Istenünk!

Hogy Szeretetlángod felszítsa jóra való törekvéseinket!

Add meg, Urunk, Istenünk!

Hogy Édesanyánk Szeretetlángját közvetítsük testvéreinkhez!

Add meg, Urunk, Istenünk!

Hogy Édesanyánk Szeretetlángja bevilágítson a sötét lelkekbe!

Add meg, Urunk, Istenünk!

Hogy Édesanyánk Szeretetlángja a fagyos lelkeket buzgóságra serkentse!

Add meg, Urunk, Istenünk!

Hogy Szívének Szeretetlángjától a kőszívek is meglágyuljanak!

Add meg, Urunk, Istenünk!

Hogy Szívének Szeretetlángja fölrázza a közömbösöket!

Add meg, Urunk, Istenünk!

Hogy Szívének Szeretetlángja felgyújtsa az apostoli lelkeket!

Add meg, Urunk, Istenünk!

Hogy az Édesanyánk Szívéből feltörő Szeretetláng minden emberhez eljusson!

Add meg, Urunk, Istenünk!

Hogy Édesanyánk Szeretetlángja gyújtsa istenszeretetre lelkünket:

Add meg, Urunk, Istenünk!

Hogy Szívének   Szeretetlángja oltsa ki a gyűlölet tüzét!

Add meg, Urunk, Istenünk!

Hogy Szűzanyánk Szeretetlángja világítsa meg minden nép vezetőjének értelmét!

Add meg, Urunk, Istenünk!

Hogy az Édesanyánk Szívéből kapott Szeretetlángot életünk végéig őrizzük!

Add meg, Urunk, Istenünk!

Hogy e Szeretetláng szelíd fényénél haladjunk az Ég felé!

Add meg, Urunk, Istenünk!

Hogy Édesanyánk Szívének Szeretetlángja világítson nekünk a halál óráján!

Add meg, Urunk, Istenünk!

Hogy a belőle áradó Szeretetláng szüntelen lobogjon bennünk!

Add meg, Urunk, Istenünk!

Hogy a Szeplőtelen Szív Szeretetlángja beragyogja mielőbb az egész világot!

Add meg, Urunk, Istenünk!

Szent József! Te szállást kerestél a Szűzanyának Betlehemben. Kérünk, segíts nekünk is szállást keresni SZERETETLÁNGJÁNAK az emberi szívekben.

Ámen.

* * *

SZŰZANYA SZAVAI

„Drága gyermekeim!

Két kezemből a kegyelmeket árasztom rátok, csak kérjétek, kérjétek. Soha ne szűnjetek meg kérni.  Ha nem kértek, nem tudom adni, de ha kéritek, két kézzel nyújtom kegyelmeimet minden gyermekem számára.  A kegyelmek által erősek, hűségesek, kitartóak lesztek, ezáltal a sátán nem tud uralkodni felettetek.

Drága gyermekeim!

Imádkozzátok a SZERETETLÁNG Rózsafüzért, mert általa a kegyelmek sokaságát esditek le a földre magatok és testvéreitek számára.  Amíg imádkozzátok a SZERETETLÁNG Rózsafüzért, a sátán meg van vakítva, meg van bilincselve, tehetetlen és ilyenkor nem tud senkinek ártani.

Drága gyermekeim!

Imádkozzatok szüntelenül! Ajánljátok fel azokért a gyermekeimért is, akik nem akarnak hinni, nem akarják Szent Fiamat szeretni.”

Imádkozzuk el az alábbi két imát is, melyeket az Úr Jézus adott.

Az Úr Jézus által adott ima a sátán megvakítására 1989. I. 23-án.

Kért, hogy tegyük magunkévá az Ő örök gondolatait, óhajtásait, minden erőnkkel és egész elménkkel.

„A mi lábunk együtt járjon.

A mi kezünk együtt gyűjtsön.

A mi szívünk együtt dobbanjon.

A mi bensőnk együtt érezzen.

A mi elménk gondolata egy legyen.

A mi fülünk együtt hallgasson.

A mi szemünk egymásra nézzen és tekintetünk összeforrjon.

A mi szívünk együtt és egymásért dobogjon.

A mi ajkunk együtt imádkozzon, ezért a bűnös nemzedékért az örök Atyához.

Atyám, bocsáss meg nekik, mert nemzedékről, nemzedékre nem tudják, hogy mit cselekszenek.

Kegyelmezz és irgalmazz nekik, amint Én is irgalmas vagyok hozzájuk. Ámen.”

Igen, mert ha valaki együtt működik Velem, ezáltal is megvakul a sátán, és világtalansága által a lelkek felszabadulnak a bűntől.

„Uram, ne engedj bemenni a csőbe! Óvj meg attól, hogy gőgös porszem legyek! Hadd válhassak inkább alázatos világítótoronnyá, ahogy azt Te elrendelted! Ámen.

XIII. Leó pápá imája Szent Mihály főangyalhoz:

Szent Mihály főangyal, védelmezz minket a küzdelemben. A sátán gonosz kísértései ellen légy oltalmunk. Esedezve kérjük, parancsoljon neki az Isten, te pedig, mennyei seregek vezére, a sátánt és a többi gonosz szellemet, kik a lelkek vesztére körüljárnak a világban, Isten erejével taszítsd vissza a kárhozat helyére. Ámen.

Az imát kilencedként kell elimádkozni, mégpedig kilenszer kilenc napon át. Tehát valamennyi nap kilencszer kell elmondani. Bármilyen célra, vagyis másokért is elmondható. Az imának csodálatos hatása van. Mindig imádkozható.

A Szűzanya nevében kérem naponta elimádkozni, sokszorosítva (másolva) továbbküldeni ismerőseidnek, kettő, vagy több példányban, hogy az IMALÁNCOLAT soha meg ne szakadjon!

3. Jézus Szent Arcának tisztelete és rózsafüzér a Szent Arc tiszteletére

Krisztus halotti leplét 1572 óta Turinban (Olaszország) őrzik. Erre, mint egy fényképlemezre kirajzolódott Krisztus Urunk holttestének képmása negatív képben. De ezt csak 1898-ban fedezték fel, miután a fényképezést feltalálták s egy olasz ügyvéd lefényképezte a turini leplet és amikor a lemezt előhívta, azon Jézus Krisztus holttestének pozitív képét kapta meg.

Megállapították, hogy a halotti lepelként használt vásznon levő negatív kép annak az aloe és mirhakeveréknek a vegyi hatására jött létre, amivel a temetéskor bekenték az Úr Testét A turini leplen az Úr kezein és lábain a szögek sebhelyei, valamint az oldalán a lándzsaszúrás sebe, és az ostorozás és ütlegelések által ejtett sebek is mind lefényképeződtek. De a pozitív képen a homlokon és a hajzaton, valamint a Test más helyein is látható fehér foltok negatívja nem vegyi hatásra jött létre a lepedőn, hanem az Úr Testén ejtett sebekből kiáramló Vér ráalvadt a lepedőre és sötét foltokat adnak azon. Ezért lesznek ezek világos foltok a pozitív képen. Ez bizonyság arra, hogy a töviskorona mély, vérző sebeket ejtett az Úr fején és hogy az Úr Teste nemcsak a töviskoronától, s nemcsak a szögek és lándzsaszúrás helyein, hanem az ostorozástól, és az ütlegelésektől is több helyen vérzett. Az orron, a jobb arcon és az állon látható daganat ütlegeléstől származik.

A kép kegyértéke felbecsülhetetlen.

XIII. Leó a vallásosság felélesztése eszközének mondta a felfedezést. X. Piusz kifejezte kívánságát, hogy azt mindenütt megismerjék és minden keresztény családban tiszteljék.

XI. Piusz kijelentette: „Személyesen tanulmányoztuk a leplet és meg vagyunk győződve hitelességéről.

De a Szent Arc tisztelete nemcsak a halotti Arcra, hanem a kereszthalál előtti Jézus és a feltámadt Krisztus Arcának tiszteletére is vonatkozik. Nem is a turini leplen levő kép felfedezésével kezdődött a Szent Arc tisztelete, hanem sokkal korábban, s azt maga az Úr alapította meg szentéletű apácáknak adott kinyilatkoztatásaival, hogy ezáltal is értékes eszközt adjon nekünk a bűnösök megtérítésére, és hogy a Veronika-lelkeknek most is alkalma nyíljék Krisztus szenvedő Arcának letörlésére.

A XIII. században Szent Gertrúd és Szent Mechtild apáca főnöknőknek, valamint a XIX. század első felében a Szent Péterről nevezett Mária karmelita nővérnek (Tourus) adott az Úr mindenkinek szóló kinyilatkoztatásokat Szent Arcának tiszteletéről. Az alábbi 10 pontból álló ígéret e három szentnek adott kinyilatkoztatásokból van kivonatolva.

* * *

ÍGÉRETEK, MELYEKET JÉZUS AZOKNAK ADOTT, AKIK SZENTSÉGES ARCÁT TISZTELIK

1. Akik emberségem képmását tisztelik, lelkük mélyén Istenségem képmását nyerik el, és attól megvilágosítást kapnak. Arcomhoz való hasonlóságuk által fénylőbbek lesznek az örök életben, mint mások.

2. A bűn által a lelkükben eltorzított Istenképet halálukban ismét helyreállítom.

3. Akik Szent Arcomat az engesztelés szellemében tisztelik, oly kellemesek nekem, mint Veronika, ugyanazt a szolgálatot teszik nekem most, mint akkor ő. Hálából Arcom isteni vonásait a lelkükbe vésem.

4. Imádásra méltó Arcom mintegy az Istenség pecsétje, és az a tulajdonsága, hogy azokba a lelkekbe, akik hozzá folyamodnak, belevési Istensége képét.

5. Mentől jobban szorgoskodtok azon, hogy istenkáromlásoktól eltorzult Arcom vonásait helyreállítsátok, annál inkább gondját viselem bűntől eltorzult lelketeknek. Képemet ismét lelketekbe vésem, és oly széppé teszem lelketeket, mint a szent keresztség felvételekor volt.

6. Akik Szentséges Arcomat a Mennyei Atyának engesztelésül felajánlják, lecsillapítják Szent haragját és mintegy mennyei érmét nyernek ezáltal, mellyel a bűnösök megtérését megvásárolhatják.

7. Szentséges Arcom felajánlóitól semmit se tagad meg az Ég. Én magam nyitom meg ajkamat, hogy szándékaikat Mennyei Atyám elé vigyem.

8. Csodák történnek Szentséges Arcom tisztelete által. Arcom képmásának tisztelőit szeretetemmel övezem, megvilágosítom és a jóban állhatatossá teszem.

9. Sose hagyom el Szentséges Arcom tisztelőit.

10. Mindazokat, akik ebben az engesztelő műben ügyemet szóban, imával, vagy írásban támogatják, Mennyei Atyámnál megvédem, haláluk óráján lelkük képét minden szennytől megtisztítom, és eredeti szépségét visszaadom.

Századunk első felében Pierina nővér (meghalt 1945-ben Centonare d'Arto-ban) volt az Úr választottja a Szent Arc tiszteletének terjesztésében. Neki adta a következő kinyilatkoztatásokat

„Újból neked ajándékozom Szentséges Arcomat, hogy szünet nélkül felajánljad a Mennyei Atyának. E felajánlás által sok lélek megmentését és megszentülését nyered majd el. S ha papjaimért ajánlod fel, a kegyelem csodáit fogod tapasztalni. Szemléld Arcomat, így behatolsz Szívem szenvedésének mélységeibe! Vigasztalj meg és keress lelkeket, akik Velem együtt felajánlják magukat a világ megmentéséért.”

„Szeretném, ha különösen keddi napon tisztelnék Szentséges Arcomat. Akarom, hogy a hamvazószerda előtti keddet (húshagyó keddet) Szentséges Arcom tiszteletének ünnepévé szenteljék.”

* * *

A SZENT ARC FELAJÁNLÁSA A BŰNÖSÖK MEGTÉRÉSÉÉRT

Isteni Üdvözítőnk azt a parancsot adta nekem, hogy szünet nélkül a Mennyei Atya trónusa előtt időzzek és méltatlanságomat figyelembe nem véve, fájdalmas istenemberi Arcát felajánljam Neki…” (Szent Péterről nevezett Mária nővér)

Mária nővér imája

Örök Atya! Felajánlom Neked szeretett Fiadnak fájdalmas Szent Arcát, mint végtelen értékű engesztelő áldozatot és váltságdíjat értünk, mely egyedül képes nagy adósságunkat leróni.

Örök Atya! Felajánlom Neked e Szent Arcot, hogy irántunk érzett haragodat kiengeszteljem. Tekintsd, hogy kimondhatatlanul szenvedett, bűneink töviseit hordozta, hogy elégtételt adjon isteni igazságosságodnak.

Tekintsd isteni Sebeit, melyek szüntelenül kiáltanak Hozzád, és velük együtt kiáltok én is. Irgalom! Irgalom! Irgalmazz a bűnösöknek! Ámen

Jézus szava Mária nővérhez:

„Aki Szent Arcomat felajánlja a Mennyei Atyának, sok lélek megmentését nyeri el.”

„Ahányszor felajánlod Szent Arcomat a Mennyei Atyának, annyiszor nyitom meg ajkamat és kiáltok irgalomért.”

A SZENT ARC FELAJÁNLÁSA EGY BIZONYOS LÉLEKÉRT

Örök Atya, Felajánlom Neked nagyon szeretett Fiad imádásra méltó Arcát, Szent Neved dicsőségére és X.Y. lélek üdvére. Ámen

IMÁDSÁG A SZŰZANYÁHOZ JÓ PAPOKÉRT

Köszöntelek Isten Szent Anyja, Mária, a Legszentebb Szentháromság fehér Lilioma! Bensőségesen kérlek, ajánld fel a Mennyei Atyának Szent Fiad fájdalmas Arcát és kérd, hogy az Egyháznak jó papokat adjon. Jézus Szíve szerinti papokat. Ámen.

A SZENT ARC FELAJÁNLÁSA AZ ATYÁNAK

Örök Atya! A Szűzanya Fájdalmas és Szeplőtelen Szíve által felajánljuk Neked a mindenekfelett szeretett Fiadnak, a mi Urunk Jézus Krisztusnak ütlegelésektől eltorzult, isteni Vértől ázott Szent és imádandó Arcát engesztelésül a világ bűneiért.

Könyörögve kérünk, add minden jóakaratú embernek, de különösen a Neked szentelt lelkeknek a Világosság kegyelmét. Vezesd a bűnösöket – még a legmegátalkodottabbakat is – a megtérés útjára, és a szenvedés helyéről vidd a Mennybe a lelkeket, mindenekelőtt a papok, a szerzetesek és a szerzetesnők lelkét. Ámen.

IMÁDSÁG JÉZUSHOZ

Urunk, Jézus Krisztus! Rendkívüli csoda által Szent Tested tökéletes képét hagytad vissza nekünk a halotti lepleden. Szent Tested képét, mely a mi üdvünkért kínt és kereszthalált szenvedett. Ugyanúgy hátrahagytad isteni Arcod vonásait az ütlegek és Sebek nyomaival, melyeket hóhéraid okoztak Neked. Borzalmas szenvedésed érdemeiért nyerd meg nekünk a kegyelmet, hogy itt a Földön szeretettel tiszteljük és az Égben örökké szemlélhessük Szent Arcodat, mely előtt az angyalok is hódolnak. Ámen.

* * *

Rózsafüzér a Szent Arc tiszteletére

Jézus kifejezett óhaja szerint

A közönséges rózsafüzéren végezzük, úgy mint a közismert három rózsafüzért. E rózsafüzér titkai:

1. Jézus, akinek Szent Arca véres halálverejtékkel verejtékezett

2. Jézus, akinek Szent Arcát durván ütlegelték

3. Jézus, akinek Szent Arcán a tövisek sebhelyeiből vérpatakok folytak

4. Jézus, akinek Szent Arca a kereszten meghalva lehanyatlott

5. Jézus, akinek Szent Arca a feltámadásban megdicsőült

* * *

Jézus Szent Arcának litániája

Uram, irgalmazz!

Uram irgalmazz!

Krisztus, kegyelmezz!

Krisztus, kegyelmezz!

Uram, irgalmazz!

Uram irgalmazz!

Krisztus, hallgass minket!

Krisztus, hallgass minket!

Krisztus, hallgass meg minket!

Krisztus, hallgass meg minket!

Mennyei Atyaisten,

Irgalmazz nekünk!

Megváltó Fiúisten,

Irgalmazz nekünk!

Szentlélek Úristen,

Irgalmazz nekünk!

Szentháromság egy isten,

Irgalmazz nekünk!

Jézus Szent Arca, az istállóban született kis Jézus Arcocskája,

Dicsőség Neked, Istenünk!

Jézus Szent Arca, Isten Egyszülött Fiának Ábrázata,

Dicsőség Neked, Istenünk!

Jézus Szent Arca, az Atya Orcájának tükre,

Dicsőség Neked, Istenünk!

Jézus Szent   Arca, a Szentlélektől alkotott Istenemberi Arc,

Dicsőség Neked, Istenünk!

Jézus Szerit Arca, a Szent Szűz Fiának Arca,

Dicsőség Neked, Istenünk!

Jézus Szent Arca, a közöttünk lakozott Fiúisten Arca,

Dicsőség Neked, Istenünk!

Jézus Szent Arca, Isten megtestesült igéjének Arca,

Dicsőség Neked, Istenünk!

Jézus Szent Arca, a Táborhegyen színében elváltozott, dicsfényben ragyogó Isten-Arc,

Dicsőség Neked, Istenünk!

Krisztus Szent   Arca, értünk Vérrel verejtékeztél,

Krisztus, irgalmazz nekünk!

Krisztus Szent Arca, Júdás csókkal árult el téged,

Krisztus, irgalmazz nekünk!

Krisztus Szent Arca, az első arculütést egy szolgától kaptad,

Krisztus, irgalmazz nekünk!

Krisztus Szent Arca, értünk szégyenpírt és gyalázást szenvedtél,

Krisztus, irgalmazz nekünk!

Krisztus Szent Arca, a bűneinkért megostorozott Jóság, Ártatlanság és Igazság Arca,

Krisztus, irgalmazz nekünk!

Krisztus Szent Arca, kevélységünk miatt tövisektől voltál véres,

Krisztus, irgalmazz nekünk!

Krisztus Szent Arca, vétkeink miatt náddal vertek téged,

Krisztus, irgalmazz nekünk!

Krisztus Szent Arca. a rablógyilkos Barabástól jobban gyűlölt Szent Istenember Arca,

Krisztus, irgalmazz nekünk!

Krisztus Szent Arca, könny és izzadság Vérrel vegyülve patakzott le rólad,

Krisztus, irgalmazz nekünk!

Krisztus Szent Arca, az ütlegelésektől eltorzultál,

Krisztus, irgalmazz nekünk!

Krisztus Szent Arca, halálos ítéleted hallatára is szelíd és türelmes maradtál,

Krisztus, irgalmazz nekünk!

Krisztus Szent Arca, a kereszthordozás gyötrelmeit elszenvedő Krisztus-Arc,

Krisztus, irgalmazz nekünk!

Krisztus Szent Arca, Veronika kendőjére isteni csoda által rányomtad vonásaidat,

Krisztus, irgalmazz nekünk!

Krisztus Szent Arca, a kereszten a kínok kínját szenvedve is szelíd és fenséges maradtál,

Krisztus, irgalmazz nekünk!

Krisztus Szent Arca, a kereszten a halál pillanatában lehanyatlottál,

Krisztus, irgalmazz nekünk!

Krisztus Szent Arca, a kereszt tövében a Fájdalmas Istenanya ölében meghalva nyugodtál,

Krisztus, irgalmazz nekünk!

Krisztus Szent Arca, a sírlepedőn csodálatosan kirajzolódtál,

Krisztus, irgalmazz nekünk!

Üdvözítőnk Szent Arca, az Atya által életre keltve megdicsőültél,

Krisztus, üdvözíts minket!

Üdvözítőnk Szent Arca, a halál futva menekül előled,

Krisztus, üdvözíts minket!

Üdvözítőnk Szent Arca, tiszteletre és imádásra méltó Isten-Arc,

Krisztus, üdvözíts minket!

Üdvözítőnk Szent Arca, a szentek és az angyalok gyönyörködve szemlélnek téged,

Krisztus, üdvözíts minket!

Üdvözítőnk Szent Arca, az Atya szereti és jutalmazza tisztelőidet,

Krisztus, üdvözíts minket!

Üdvözítőnk Szent Arca, az engesztelés szellemében téged tisztelők lelkébe belevésődsz,

Krisztus, üdvözíts minket!

Üdvözítőnk Szent Arca, csodák történnek az irántad tanúsított tisztelet által,

Krisztus, üdvözíts minket!

Üdvözítőnk Szent Arca, látni kívánunk téged!

Krisztus, üdvözíts minket!

Isten Báránya, Te elveszed a világ bűneit,

Mutasd meg nekünk Arcodat!

Isten Báránya, Te elveszed a világ bűneit  ,

Fordítsd felénk Arcodat!

Isten Báránya. Te elveszed a világ bűneit,

Vésd a lelkünkbe Arcodat!

KÖNYÖRGÉS

Mindenható Örök Isten, Szent Atyánk! Mi, akik a Te Szent Fiad, Jézus Krisztus érdemei által a keresztség szentségében újjászületve gyermekeid lettünk, reméljük, hogy e földi zarándoklásunk után a Szentháromság irgalmából eljutunk az örök életre s ott a Te Arcod szüntelen látásának boldogságába részesülünk. De már itt a Földön is kapunk egy kis ízelítőt Arcod látásának boldogságából, ha méltóképpen tiszteljük Fiad Arcának képét. Az Ő Szent Arcában, mint tükörben végtelenül Szent Arcodat látjuk, mert az Arc a lélek tükre és a Ti Lelketek egy.

Fiad Arcának méltó tiszteletadásában azonban bűneink akadályoznak minket. Könyörögve kérünk, Atyánk, bocsásd meg vétkeinket, és indíts minket a Te Szent Arcod képmásának, Krisztus Urunk Arcának tiszteletére és e tiszteletadás által állítsd helyre lelkünkben Megváltó és Üdvözítő Istenünk Istenségének kitörölhetetlen képmását, istengyermekségünk pecsétjét, a Te Szent Fiad, a mi Urunk Jézus Krisztus által, aki Veled és a Szentlélekkel egyetemben él és uralkodik most, és mindörökké. Ámen.

A MI URUNK ÉS MEGVÁLTÓNK SZENTSÉGES ARCÁNAK TISZTELETE

Szeretett Jézusom imádásra méltó Arca, köszöntelek, imádlak, szeretlek lelkem minden erejével. Kérlek alázattal, hogy Isten Képét bennünk ismét helyreállítsd.

Tiszta szívet teremts bennem Istenem és az igaz lelket újítsd meg bensőmben, ne vess el Színed elől. Minden Általad történjék bennem és Érted, ó Uram, csakis a Te dicsőségedre és Irántad való szeretetből. Ámen.

Örök Atya felajánlom Neked nagyon szeretett Fiad imádásra méltó Arcát szent Neved dicsőségére és e lélek… (vagy a lelkek) üdvére.

Forrás: A SZÍV havi folyóirat 1958. évi októberi száma.

„Verehrung des heiligsten Antlitzes Jesu Christi”

német nyelvű imakönyv, Kreuz-Verlag

Jézus Szent Arcának Litániája újkeletű.

Kézirat gyanánt kiadva – 3. kiadás. 1988. május.

Összeállította és a kiadásért felelő: Károlyi Mátyás József

Szeretetláng sorozat: 6

4. Könnyek Anyja olvasója

1. Hogyan kell imádkozni ?

Az eredeti olvasó 49 apró fehér szemből áll. Ezeket 7 nagyobb fehér szem osztja fel 7 szakaszra olyanformán, mint a Hétfájdalmú Szűz olvasóján. Ezen kívül van még az olvasón 3 kis szem, mint a 10 szemes rózsafüzéreken, és egy Könnyek Anyja érmecske. Az érmecske egyik oldalán a megkötözött Jézus képe áll ezzel a körirattal:

„A Te isteni szelídséged által, ó megkötözött kezű Jézus mentsd meg e világot a fenyegető eltévelyedéstől.”

Az érmecske másik oldalán a Könnyek Anyja képe van ezzel a körirattal:

„Ó, Fájdalmas Anya! A Te könnyeid lerontják a pokol országát.”

E két rövid fohásszal kezdjük imánkat. Amennyiben lehetséges akkor az esti 7 órai Mária órát válasszuk naponta az imádkozáshoz. Ezen az olvasón nem kell imádkozni sem a Hiszekegyet, sem a Miatyánkot, sem az Üdvözlégyet. Ezek helyett a következő imákat és fohászokat kell elmondani:

a./ Hiszekegy helyett:

„Ó megfeszített Jézus! Lábaid elé leborulva, felajánljuk Neked annak a könnyeit, aki Téged bensőséges, részvétteljes szeretettel kísért szenvedés teli keresztutadon. Add meg, ó Jó Mester, hogy megszívleljük mindama tanításokat, melyeket legszentebb Anyád könnyei adnak nekünk, hogy szent akaratodat úgy teljesítsük e földön, hogy méltók lehessünk Téged a mennyben dicsérni és magasztalni az egész örökkévalóságon át! Ámen.”

b./ Miatyánk helyett imádkozzuk:

„V: Tekints, Jézus, könnyeire Annak, ki legjobban szeretett e földön,

R: És azóta még bensőbben szeret fenn a mennyben!”

(V: Vezető, előimádkozó mondja, ha sokan imádkoznak együtt, R: Refrén, válasz mindenki által. Egyedül imádkozva nincs jelentősége, mindkét részt egyedül kell mondani.)

c./ Üdvözlégy helyett imádkozzuk:

„V: Édesanyád könnyeire hivatkozva kérünk,

R: Megkötözött kezű Jézus: hallgasd meg kérésünk!”

d./ Végül a három kis szemre háromszor ismételjük:

„V: Tekints, Jézus, könnyeire annak, ki legjobban szeretett e földön,

R: És azóta még bensőbben szeret fenn a mennyben!”

e./ A három utolsó fohász után következik a Záró ima:

„Ó, Mária, a szeretet, a fájdalmak és az irgalom Anyja! Kérünk, egyesítsd könyörgésedet a miénkkel, hogy Jézus, a Te szent Fiad, akihez fordulunk, anyai könnyeid nevében hallgassa meg a könyörgésünket és azokkal a kegyelmekkel, melyeket kérünk, adja meg az örök élet koronáját! Ámen!”

Az olvasó elimádkozása után következik még két ima, melyek 50 napi búcsút jelentenek minden egyes alkalommal.

Első ima: A megkötözött kezű Jézushoz.

„Megkötözött édes Jézus! Hálával eltelve leborulok lábaidhoz. Kifejezem nagy fájdalmamat és csodálkozásomat, amiért rabszolgaként kell látnom Tégedet.

Sohasem bírnám megérteni, miért tűrted el ezt, ha nem tudnám az okát annak, miért szolgáltattad ki magad ellenségeidnek. Ezzel a cselekedeteddel, ó legtürelmesebb Jézus! azt a tanításodat akarod prédikálni: tanuljatok tőlem, mert én szelíd vagyok és alázatos szívű! Igen, szelíden és nagylelkűen tűrted életedben a hálátlanok üldözését, alázatosan és lator módjára megkötözve indultál szenvedéseidnek megalázó és fájdalmas útjára.

A szelídség valóban a Te nagy bölcsességed volt, amelynek a tanítására a földre jöttél, hogy így mi is meghódíthassuk a szíveket, legyőzhessük ellenségeidet és megnyerhessük őket a Te Atyád országának.

Abban a meggyőződésben, hogy az alázatosság erénye szükséges az én üdvömre, a Könnyek Anyja közbenjárásával kérem Tőled az alázatosság kegyelmét, hogy például vehesselek Téged, ó szerelmetes Jézusom! aki ártatlanul feláldoztad magadat a mi vétkeinkért.

Ó Könnyek Anyja! Add meg nekem a szelídséget, minden áldás forrását és az üdvösség zálogát! Tégy engem alázatossá és engedelmessé, odaadóvá és türelmessé! Legyen Jézusnak a szelídsége az én tökéletesedésemnek mindennapi tápláléka, hogy a Te buzgó utánzásoddal én is résztvehessek a családoknak megszentelésében és a világ keresztény feltámadásában!

R: Alázatos szívű édes Jézus!

V: Isteni szelídséged által újítsd meg a föld színét  és uralkodjál a mi szívünkben! Ámen!”

Második ima: A Könnyek Anyjához

„Ó szentséges Szűzanyánk, drága kincsünk! Túláradó örömmel jövök hozzád és kérem azt a nagy kegyelmet, hogy részesíts engem áldott könnyeidnek erejében.

Ó isteni kegyelem Anyja! Rád bízom minden gondolatomat és szükségemet, hogy könnyeid érdemei által az élet fáradalmait és bajait úgy viselhessem, amint Jézus akarja.

Nemes szeretet Anyja! Te sírtál, mert engem már akkor szerettél. Legyenek ezért a Te könnyeid mindig drága harmat és buzgó forrás az én hálás gyermeki lelkemre!

A te könnyeidnek, ó tisztaságos Szűzanya, végtelen értékük van a Magasságbelinek a trónja előtt. Ezért könyörgök Hozzád bizalommal telve: Add nekem ezt a kincset, hogy legyőzzem a rossznak szellemét és az Isten irgalmas szeretete méltónak találjon engem azokra a kegyelmekre, amelyeket oly forrón kérek az én üdvözülésemre. Ó, mily gazdag és boldog leszek akkor!

Istennek szerelmese, édes Szűzanyám! Neked szentelem szemeimet és füleimet, számat, szívemet és egész lényemet. Anyai oltalmadban bízva, naponként újra meg újra, de különösen halálom óráján a Te különös irgalmadba ajánlom magamat, mint a Te gyermeked és tulajdonod.

Ó Könnyek Anyja! Mindig hálát adok az Istennek, hogy Te sírtál az emberek lelkéért. Minden pillanatban zengem a Te dicséretedet és kérem anyai áldásodat, hogy hű képe legyek keresztre feszített isteni és alázatos Jézusomnak.

V. – Dicsértessék mindörökké Jézus és Mária.

R. – A mi hálás gyermeki szívünkben! Ámen!”

Forrás: A szegények és bajban levők segítője, a Könnyek Anyja. Írta: Mut. V.D. Egyházi jóváhagyással. Lourdes folyóirat kiadása, Sopron 1935.

5. „Jézus, Minden Népek Királya” tisztelet

Ezt a tiszteletet két amerikai asszony előtt nyilvánította ki Jézus. Az Egyház képviselői tanúsítványa szerint ez az áhítat mentes minden hit- és erkölcsi tévedéstől. (Puerto Rico, 1993.08.15.)

A kinyilatkoztatásban Jézus imákat és ígéreteket adott megtérésre, gyógyításra, az egység megvalósítására, a békére, a védelemre, és a kitartáshoz szükséges megerősítésre. Ez rendkívüli fontosságú „közösségi áhítat” – ahogy Jézus nevezte – azok számára, akik tisztelik az Ő szentséges szívét, és Isteni Irgalmát. Jézus különleges kegyelmeket ígért azoknak, akik Őt ezen ájtatosságon keresztül tisztelik.

Jézus kéri, hogy akik végzik e tiszteletet, ajánlják fel magukat az Édesanyjának, Máriának, mint Minden Kegyelem Közvetítőjének. A látnok így jegyezte fel szavait: „Szeretett kislányom, a te Urad, Istened nagyon fontos üzenetet bíz most rád. Azt kívánom, hogy azon lelkek, akik végzik a „Jézus Minden Népek Királya” áhítatot, tegyenek egy különleges felajánlást legszentebb édesanyámnak, mint „Minden Kegyelem Közvetítőjének”, aki az Én Iránta való szeretetemre hivatkozva kér engem. Az embereknek ismerniük kell az Ő nélkülözhetetlen szerepét, mint közvetítő, mint Csatorna, amelyen keresztül árad át minden kegyelem az emberiségre. Csak ennek a dogmának a hivatalos egyházi kihirdetése után alapítom meg királyságomat a Földön.”

Ezt követően a Szűzanya is megjelent, és így szólt: „Leányom tudd meg, hogy ezt az imát én esdekeltem ki gyermekeim számára Isteni Fiam Szívéből”

Jézus még hozzáfűzte: „Gyermekeim, békét, és boldogságot kívánok nektek. Legszentebb Anyám tanácsaival időről-időre eligazít titeket. Ő még kér titeket…Gyermekeim, hallgassatok égi Édesanyátokra! Lehet-e gyengédebb és szeretetteljesebb követ az Én Anyámnál? Látjátok gyermekeim, mielőtt teljes hatalmamban és fenségemben jövök el hozzátok, Legszentebb Anyám előkészít titeket az Ő nagyon gyengéd és szelíd módján, hogy ne féljetek. Az idő ugyanis betelt. Uratok Hatalomban és Fenségben megérkezik hozzátok. Legszentebb Anyám nagy gondossággal készíti elő utamat. Gyermekeim, Sokat, nagyon sokat kaptok a ti Égi Édesanyátoktól.”

„Mária mindig alárendeli királynői uralmát anyai szeretetének. Ezt tudnotok kell.”

Jézus további üzenete: „Én most egy rendkívül nagy fontosságú üzenetet bízok rád, a világ számára. Az elkövetkező napokban az emberiség könyörögni fog majd irgalmamért. Bizony mondom, hogy csak egyetlen menedéket találhatnak: ÉN MAGAM vagyok a MENEDÉK! Végezzék ezt az áhítatot, és Legszentebb Anyámon keresztül ajánlják fel Nekem, Aki kéréseiket közvetíti Felém, Minden Népek Királya felé.”

FELAJÁNLÁS MÁRIÁNAK, MINDEN KEGYELEM KÖZVETÍTŐJÉNEK

„Ó Mária, Legszentebb és Szeplőtelen Istenanya, Anyja Jézusnak, a mi Áldozat-főpapunknak, Igaz prófétánknak, és Uralkodó Királyunknak, úgy jövök most Hozzád, mint Minden Kegyelmek Közvetítőjéhez, Aki valóban vagy.

Ó Kegyelmek Kútja! Ó, Legszebb Rózsa! Legtisztább Forrás! Makulátlan Csatornája Isten Minden Kegyelmének! Kérlek, adj engem át minden szükségemmel együtt a Legszentebb Szentháromságnak! Ez tisztává és szentté tesz Szent Fiad által, a Te kezeiden hozzánk visszaáramló kegyelmek és áldások révén.

Átadom és felajánlom magam Neked, Mária, Minden Kegyelmek Közvetítője, hogy Jézus, a mi egyetlen igazi Közbenjárónk, Ki Minden Népek Királya, uralkodjon minden szívben. Ámen.”

* * *

Az egység rózsafüzére

A normál rózsafüzéren egy imasorozat, amelyhez Jézus a következőket ígérte:

„Megígérem, hogy megsebzett Szent Szívem által nagy hatalmat adok az egység Rózsafüzérnek, ha azt igaz hittel és bizalommal imádkozzák, hogy begyógyítsa a töréseket népem életében…”

A nagyszemekre (mind az öt tized nagy szemére) mondjuk:

„Istenünk, égi atyánk, kérünk, hogy Fiadon, Jézuson, az Igaz Prófétán, és a Királyok Királyán keresztül áraszd reánk Szentlelked erejét. Nyisd meg a szívünket nagy kegyelmed révén, és anyai Közbenjárónk, az Áldott Szűzanya, a mi Királynőnk által bocsásd meg bűneinket, gyógyítsd meg gyarlóságunkat, újítsd meg szívünket a hitben, a békében, a szeretetben, és a Te Királyságod örömében, hogy egységben lehessünk Veled.”

A 10 kis szemre pedig ezt mondjuk:

„Nagy irgalmasságodban bocsásd meg gyarlóságunkat, gyógyítsd meg törékenységünket, újítsd meg szívünket, hogy egységben lehessünk Veled.”

Befejezésül:

„Halld, Ó, Izrael! Az Úr a mi Istenünk, az Egy Isten! Ó, Jézus, Minden Népek Királya, tedd Királyságodat megismerhetővé e földön! Mária, Anyánk, Minden Kegyelmek közvetítője, imádkozz értünk, gyermekeidért! Szent Mihály, Nagy Herceg, Népek Vezetője! Jöjj el szent angyalaiddal, valamint a szentekkel együtt, és védelmezz meg minket! Ámen.”

Jézus mondta:

„Sok szellemi, fizikai, érzelmi és lelki gyógyulást adok azoknak, akik mondják ezt az imát, ami előnyös üdvösségükhöz és Szent Akaratom szerint való. Én, Jézus, a Mindenható Isten Fia, megígérem a kitartás kegyelmét azon lelkeknek, akik imádkozzák ezt a rózsafüzért, valamint egyéb kegyelmet, bocsánatot és védelmet adok nekik a különféle időjárási viszontagságok és járványok idején. Mindennemű sérülés és veszedelem ellen, legyen ez fizikai, szellemi, vagy lelki természetű, saját Királyi Irgalmam palástjával takarom be és védelmezem meg őket.”

„Kezdjetek kilencedet Hozzám az Egység Rózsafüzérével, és Én megfelelő választ fogok adni imáitokra hatalmammal, Isteni Akaratom szerint.”

* * *

Kilenced Jézus, az Igaz Király tiszteletére

Ez az egyszerű kilenced a legnagyobb ajándék Urunktól, Jézustól, melyhez ezeket a rendkívüli ígéreteket tette:

„Megígérem, hogy minden alkalommal, mikor ezt a kilencedet imádkozzátok, megtérítek tíz bűnöst, és tíz lelket az egyetlen hitre vezetek, tíz lelket szabadon bocsátok a tisztítótűzből, s köztük sok papi lelket, és ítéletem kevésbé lesz szigorú.”

A kilenced, napi egyszeri imádságot jelent 9 napon át, a következő imákkal:

1 Miatyánk, 1 Üdvözlégy, 1 Dicsőség…, valamint:

„Ó, Uram, Jézus, mi Istenünk, te Egyetlen, Legszentebb Királya és Uralkodója az összes népnek! Hozzád imádkozunk nagy reménységben, ó, Isteni Király, irgalmadért, békéért, igazságért, és minden jóért. Védelmezd meg, Urunk, Királyunk családunkat és szülőföldünket! Őrizz meg minket, Legszentebb Urunk! Védj meg minket az ellenségtől, és a Te igazságos Ítéletedtől!

Bocsásd meg ellened elkövetett bűneinket, ó, Hatalmas Király! Megérdemeljük igazságos ítéletedet, mégis irgalmazz nekünk, és bocsásd meg vétkeinket! Bízunk nagy irgalmasságodban, ó, Félelmetes Király, meghajlunk Előtted, és imádkozunk Hozzád: tedd Királyságodat megismerhetővé a földön! Ámen.”

SZENTÁLDOZÁS KILENCED

Jézus kérése:

„Azt kívánom, hogy a hűséges lelkek, akik elvégzik ezt az ájtatosságot Nekem, végezzenek szentáldozás kilencedet. Ajánlják fel kilenc egymást követő szentáldozásukat Nekem, mint Minden Népek Királyának, és lehetőleg járuljanak szentgyónáshoz a kilenced ideje alatt.”

E kilenced hatalmas erejét Jézus megmutatta a látnoknak: Jézus az égre tekintett és kilencszer adott parancsot angyalok földre szállására. Majd elmagyarázta:

„Leányom, azon lelkek számára, akik ezt az áhítatot elvégzik, egy-egy angyalt küldök mind a kilenc karból, hogy földi életükben vezessék, és őrizzék őket.”

Jézus azt kívánja, hogy ezt a kilencedet másokért is ajánljuk fel.

„Ez a kilenced elvégezhető más lelkekért is, akik ugyanabban az angyali védelemben részesülnek ígéretek szerint. Mintha maguk végezték volna el. Arra buzdítom a hűséges lelkeket, hozzák meg ezt az áldozatot másokért is, akik önmagukért nem teszik meg. Ezekben az utolsó időkben az ellenség hatalma nagymértékben megnőtt. Nagy szüksége van gyermekeimnek erre a védelemre… Bármit kértek is e kilenced alatt, ha az egyezik Akaratommal, biztosan teljesülni fog. Kérjetek tehát bátran, bármit.”

KÜLÖNLEGES ÁLDÁS

Jézus Minden Népek Királya különleges áldását Miasszonyunk nyilatkoztatta ki. A különleges áldást bárki átadhatja másoknak személyesen vagy távolról – imában. Ha személyesen adjuk, helyezzük kezünket annak a fejére, akinek az áldást adjuk úgy, hogy hüvelykujjunk az illető homlokán legyen. Ha távolba küldjük az áldást, tartsuk fel kezeinket, vagy fordítsuk a távol lévő személy vagy csoport irányába, és imádkozzuk:

Jézusnak, Minden Népek Királyának uralma valósuljon meg a szívedben,

Jézusnak, Minden Népek Királyának uralma éljen a te szívedben,

Jézusnak, Minden Népek Királyának uralma kerüljön átadásra a te szívedben, az egész világon!

Kérem, hogy e különleges áldás, a Szűzanyán, Minden Népek Királynőjén és Édesanyján keresztül szerezze meg mindezt számodra, mint az Isten Fia Szent Szívének Különleges kegyelmét, az Atya, Fiú, és a Szentlélek Nevében. Ámen.

Ha elmondjuk ezt az imát, rajzoljuk a kereszt jelét az illető irányába. A különleges áldás gyógyulást is ad, valamint a Jézus Testével való egységbe kerülést. Adjátok hát ezen áldást mindazokra, akiknek szűksége van Isten kegyelmeire!

* * *

Litánia, Jézus, Minden Népek Királya tiszteletére

Jézus ezt mondta erről szolgálójának:

„Megígérem, hogy mindazok, akik ezt a litániát imádkozzák, azokat a halál majd karjaimban fogja találni, és mosolyomat látják majd. Én Magam, mint Minden Nép Királya jelenek meg nekik haláluk előtt.”

Uram, irgalmazz nekünk!

Uram, irgalmazz nekünk!

Krisztus, kegyelmezz nekünk!

Krisztus, kegyelmezz nekünk!

Uram, irgalmazz nekünk!

Uram, irgalmazz nekünk!

Isten, Mennyei Atyánk, Aki Fiad trónját örök időkre elkészítetted,

Irgalmazz nekünk!

Fiú Isten, Jézus, mi Áldozati főpapunk, igaz Próféta és Uralkodó Király,

Irgalmazz nekünk!

Szentlélek Isten, Aki elárasztottál minket ajándékaiddal,

Irgalmazz nekünk!

Szentháromság, Három személy, Egy Isten, az Örök Egység Szépségében,

Irgalmazz nekünk!

Ó, Jézus, Örök Királyunk,

Uralkodj szívünkben!

Ó, Jézus, Legirgalmasabb Király, Aki kiterjeszted ránk kegyelmeidet,

Uralkodj szívünkben!

Ó, Jézus, Akinek nagy kegyelmét kaptuk a gyónás szentségében,

Uralkodj szívünkben!

Ó, Jézus, Szerető Király, Aki felajánlja nekünk a gyógyulás kegyelmét,

Uralkodj szívünkben!

Ó, Jézus, a mi Eucharisztikus Királyunk,

Uralkodj szívünkben!

Ó, Jézus, a prófétánk által megjövendölt király,

Uralkodj szívünkben!

Ó, Jézus, Ég és Föld Királya és Irányítója minden népnek,

Uralkodj szívünkben!

Ó, Jézus, a Mennyei Udvar Gyönyörűsége,

Uralkodj szívünkben!

Ó, Jézus, alattvalóinak legkönyörületesebb Királya,

Uralkodj szívünkben!

Ó, Jézus, Király, Akitől minden tekintély származik,

Uralkodj szívünkben!

Ó, Jézus, az Atyával és a Szentlélekkel együtt mi is Egységben vagyunk,

Uralkodj szívünkben!

Ó, Jézus, Király, Akinek királysága nem e világból való,

Uralkodj szívünkben!

Ó, Jézus, Akinek szíve szeretettel lángol az emberiségért,

Uralkodj szívünkben!

Ó, Jézus, Aki a kezdet és a vég, az Alfa és az Omega,

Uralkodj szívünkben!

Ó, Jézus, Aki Máriát, a Királynőt adta nekünk, hogy a mi drága Anyánk legyen,

Uralkodj szívünkben!

Ó, Jézus, Aki majd az ég felhőiből jön el hatalommal, és nagy dicsőségben,

Uralkodj szívünkben!

Ó, Jézus, Akinek trónját bizalommal elérhetjük,

Uralkodj szívünkben!

Ó, Jézus, Aki igazán jelen van a legszentebb Oltáriszentségben,

Uralkodj szívünkben!

Ó, Jézus, Aki Máriát minden kegyelem közvetítőjévé tette,

Uralkodj szívünkben!

Ó, Jézus, Aki Máriát Társmegváltóvá tette, társul az Üdvösség tervében,

Uralkodj szívünkben!

Ó, Jézus, aki kigyógyít minket minden viszályból és egyenetlenségből,

Uralkodj szívünkben!

Ó, Jézus, Király, akit megsebez az emberiség közönyössége,

Uralkodj szívünkben!

Ó, Jézus, Király, aki szeretete balzsamát adja nekünk, hogy vigasztaljuk megsebzett szívét,

Uralkodj szívünkben!

Ó, Jézus, Király, Aki KÖZTÜNK van, és tiszta gyönyörűségünk kútforrása,

Uralkodj szívünkben!

Ó, Jézus, Minden Népek Királya, igaz uralkodó minden földi hatalom felett,

Engedd, hogy szolgáljunk Téged!

Ó, Jézus, Minden Népek Királya, Aki a pokol erőinek örökre való leigázója,

Engedd, hogy szolgáljunk Téged!

Ó, Jézus, Minden Népek Királya, Akinek nagy irgalma mérsékli bűneink megérdemelt büntetését,

Engedd, hogy szolgáljunk Téged!

Ó, Jézus, Minden Népek Királya, igaz Király, Egyetlen Menedéke az oly nagyon beteg világnak,

Engedd, hogy szolgáljunk Téged!

Ó, Jézus, Minden Népek Királya, Aki Békével áldja meg a hívek lelkét, akik Őt Igaz Királyuknak ismerik,

Engedd, hogy szolgáljunk Téged!

Ó, Jézus, Minden Népek Királya, Aki kegyesen elküldöd szent angyalaidat, hogy védelmezzenek minket,

Engedd, hogy szolgáljunk Téged!

Ó, Jézus, Minden Népek Királya, Akinek Fő Hercege Szent Mihály arkangyal,

Engedd, hogy szolgáljunk Téged!

Ó, Jézus, Minden Népek Királya, Aki megtanít minket arra, hogy az uralkodás szolgálat,

Engedd, hogy szolgáljunk Téged!

Ó, Jézus, Minden Népek Királya, Igazságos Bíró, Aki elkülöníti a gonoszt és a jót,

Engedd, hogy szolgáljunk Téged!

Ó, Jézus, Minden Népek Királya, Aki előtt minden térd meghajlik,

Engedd, hogy szolgáljunk Téged!

Ó, Jézus, Minden Népek Királya, Bárány, Aki a mi Jó Pásztorunk,

Engedd, hogy szolgáljunk Téged!

Ó, Jézus, Minden Népek Királya, Aki miután lerombol minden más uralmat, átadja a királyságot az Atyaistennek,

Engedd, hogy szolgáljunk Téged!

Ó, Jézus, Minden Népek Királya, Aki vég nélküli uralkodó, s Akinek országa örökkévaló,

Engedd, hogy szolgáljunk Téged!

Ó, Jézus, Minden Népek Királya, Akinek irántunk való szeretete állhatatos, és hűsége örökké tart,

Engedd, hogy szolgáljunk Téged!

Örök Atya, Aki egyetlen szeretett Fiadat adtad nekünk, hogy Megváltónk, Egy Igaz Közbenjárónk, és Uralkodó Királyunk legyen,

Dicsőítünk Téged és hálát adunk Neked!

Szerető Jézus, Uralkodó Király, Aki irántunk való szeretetből megaláztad Magad és szolgává lettél,

Dicsőítünk Téged és hálát adunk Neked!

Szentlélek Úristen, a Háromság Harmadik Személye, az Atya és a Fiú Szeretete, Aki megszentelsz minket és életet adsz nekünk,

Dicsőítünk Téged és hálát adunk Neked!

Mária, Királynőnk, és Anyánk, Aki közbenjársz Jézusnál a mi érdekünkben,

Imádkozz érettünk!

Mária, Királynőnk és Anyánk, Akin keresztül kapunk minden kegyelmet,

Imádkozz érettünk!

Mária, Királynőnk és Anyánk, a Szentháromság Egyetlen Drágaköve,

Imádkozz érettünk!

Mindannyian, a mi Isteni Királyunk szent angyalai és összes szentjei,

Imádkozzatok érettünk, és védelmezzetek mindet! Ámen!

Forrás: Szívvel lélekkel. Keszthely

6. Szent sebek tisztelete

ELŐSZÓ

Az Úr az apostolok kora utáni időben több esetben választott egy-egy lelket, hogy általa tanítson meg minket az Ő végtelen érdemeivel egyesülten a lelkek megmentéséért Istennek tetsző áldozatokat hozni, imádkozni, papságunkat gyakorolni, amelyre a keresztségben kaptunk felszentelést, a bérmálás szentségében pedig felkenést, s aminek gyakorlata minden kereszténynek – aki már kellő értelemmel bír – szent kötelessége.

Krisztus Urunk egyik ilyen választottja Chambon Mária Márta vizitációs nővér, aki által Szent Sebeinek tiszteletét és az ahhoz fűzött gazdag isteni ígéreteket tárta fel.

Márta nővér, a Chambéry-i (Franciaország) zárda lakója volt, amikor a kinyilatkoztatásokat kapta, és ott is halt meg 1907. március 21-én. Jézus többször megjelent Márta nővérnek. Tanította őt a Szent Sebek tiszteletre s megbízta azzal, hogy terjessze el a világban ezt az ájtatosságot. Márta nővér hűségesen beszámolt elöljáróinak a kapott kinyilatkoztatásokról.

AZ ÚR SZAVAI MÁRTA NŐVÉRHEZ

„Téged választottalak, hogy keserves kínszenvedésem tiszteletét, a Szent Sebeim iránti ájtatosságot feléleszd ebben a szomorú időben, amelyben éltek.

Ahányszor felajánljátok Atyámnak Szent Sebeim érdemeit, mindannyiszor mérhetetlen kincset nyertek. Aki bajban, szükségben van, jöjjön hozzám és merítsen szenvedéseim és Sebeim érdemeiből!

Sebeim kincse a tietek! Minden benne foglaltatik, csak a pokol nem. Sebeim útja egyszerű, könnyű és a mennyországba vezet benneteket.

Tanítványaim egyike elárult engem, eladta Véremet. Ti visszavásárolhatjátok minden cseppjét. Egyetlen csepp elég ahhoz, hogy a világ bűneit lemossa.

Ha Sebeim érdemeit felajánljátok a Mennyei Atyának, ezáltal elégtételt nyújtotok az emberek bűneiért. Atyám tetszését leli Szent Sebeim, valamint Szentséges Anyám fajdalmainak felajánlásában. Ezzel méltóképpen dicséritek Atyámat, mert mennyei kincset ajánltok föl neki.”

HOGYAN TISZTELJÜK JÉZUS SZENT SEBEIT?

„Ha el akarjátok nyerni a kért kegyelmeket, akkor szeretettől lángoló szívvel kell Sebeimhez jönnötök, s buzgón végezni a fohászokat, melyeket adtam. Sebeim egészen frissek, úgy kell őket felajánlanotok, mintha most kapnám azokat a Kereszten. Sebeim szemléletében mindent megtaláltok a magatok és mások számára.

A Sebeimhez vezető út elég tágas ahhoz, hogy mindenkit felvegyen. Vezessetek oda minden embert!”

„SEBEIM MINDEN KEGYELEM FORRÁSA. Kérjetek engem, hogy a Sebeim iránti szereteteteket megsokszorozzam. VEZESSETEK ERRE MÁSOKAT IS. Beszéljetek róla. Térjetek rá újra és újra. Igyekezzetek megnyerni a lelkeket tiszteletükre. Minden szó, amit Sebeim tisztelete érdekében szóltok, örömet szerez nekem. Megszámlálom azokat.”

JÉZUS SZENT SEBEI TISZTELETÉNEK GYÜMÖLCSEI

„SENKI SEM CSALÓDIK BENNE, még akkor sem, ha lehetetlennek látszó dolgokról volna szó. Sebeimmel és Szívemmel mindent elérhettek.

SEBEIMBŐL EREDNEK AZ ÉLETSZENTSÉG GYÜMÖLCSEI.

Mint az aranyat a kohóban, úgy kell embertársaitok lelkét Sebeimbe helyeznetek. Ott megtisztulnak, mint az arany az olvasztóban. Mindenkor tisztára moshatjátok lelketeket Sebeimben.

MERÍTSÉTEK EL TETTEITEKET SEBEIMBEN. Ettől értékesebbé válnak. Örök értéket nyernek és megörvendezteti Szíveteket, ha a még oly jelentéktelennek látszó cselekedeteiteket is Vérembe mártjátok.

HA NEHÉZSÉGETEK VAN, AVAGY SZENVEDTEK, bajaitokat hozzátok hamar Sebeimbe. Én könnyítek terheiteken.

BETEGEKNÉL gyakran ismételjétek a fohászt: JÉZUSOM! SZENT SEBEID ÉRDEMEI ÁLTAL BOCSÁSS MEG NEKÜNK ÉS KÖNYÖRÜLJ RAJTUNK! Ez a fohász felfrissíti a testet és a lelket.

Ha egy bűnös így imádkozik: ÖRÖK ATYA! FELAJÁNLOM NEKED A MI URUNK JÉZUS KRISZTUS SZENT SEBEIT, HOGY LELKÜNK SEBEI BEGYÓGYULJANAK, akkor az megtér.

SEBEIM BIZTOSAN MEGMENTENEK BENNETEKET, MEGMENTIK A VILÁGOT. Azon lelkek számára, akik Sebeimben távoznak el ebből az életből, nem létezik a halál. Sebeim megszerzik nekik az életet.”

A SZENT SEBEK ÉS A SZENVEDŐ LELKEK

„A szenvedő lelkek számára a legnagyobb kincs: Szent Sebeim. Sebeim szent ereje Isten kegyelmét vonzza le az Égből, és a szenvedő lelkeket felvezeti a Mennybe.

Ahányszor tiszta szívvel feltekintetek a Megfeszítettre, mindannyiszor öt szenvedő lélek szabadulását nyeritek el, egyet-egyet minden Sebemre.

Ha tiszta szívvel imádkozzátok a Keresztutat, akkor öt Sebem érdemeiért minden állomásnál öt lélek szabadul ki a szenvedés helyéről.

Ne feledkezzetek meg arról, hogy a Szent Sebeim tisztelete által nyerhető kegyelmeket a szenvedő lelkek javára is kérjétek.”

A SZENT SEBEK ÉS A BŰNÖSÖK

„Szent Sebeim rózsafüzérének imádkozásánál annak minden szavára Véremnek egy-egy cseppjét hullatom egy-egy bűnös lélekre. Nagy adóságot vállalnátok magatokra, ha nem folyamodnátok kegyelmem forrásához, mely Szent Sebeimben rejlik számotokra.

Azokat a lelkeket, akik nem tisztelik Szent Sebeimet, hanem nevetség tárgyává teszik, e l v e t e m. A bűnösök nem akarnak tudni a Keresztemről. Elviselem őket türelemmel, de eljön a Nap, amikor isteni Igazságosságom megítéli őket.

Ajánld fel gyakran Sebeimet, hogy nekem lelkeket nyerj. Szomjazom a lelkek után!”

A Szent Sebek rózsafüzére

amit az Úrtól kaptunk Márta nővér által

A közönséges rózsafüzéren imádkozható.

(Közös ima esetén a vastagon szedett rész a felelet az előimádkozó szavaira).

A keresztre:

Jézus Krisztus, Isteni Megváltónk légy irántunk és az egész világ iránt kegyelmes és irgalmas. Ámen.

A nagy szemekre: (a Miatyánkok helyett)

Mindenható Örök Atya! Felajánlom Neked a mi Urunk Jézus Krisztus Szent Sebeit, hogy lelkünk sebei begyógyuljanak.

A három egymás melletti kis szemre:

1. Szent Isten, szent erős Isten, szent, halhatatlan Isten, irgalmazz nekünk – és az egész világnak. Ámen.

2. Kegyelmezz és irgalmazz nekünk Jézusom a jelen veszedelemben; – födj be minket drága Szent Véreddel. Ámen.

3. Örök Atya! Mutasd meg nekünk irgalmasságodat – a Te egyszülött Fiad, Jézus Krisztusnak Vére által. Ámen.

A tizedekben levő kis szemekre: (az Üdvözlégyek helyett)

Édes Jézusom, drága Szent Sebeid érdemei által bocsáss meg nekünk és könyörülj rajtunk!

Befejezésül: (háromszor):

Örök Atya! Mutasd meg nekünk irgalmasságodat a Te Fiad, Jézus Krisztus Vére által. Ámen.

AZ ÚR SZAVAI:

„Boldogok lehettek, hogy ezt a fohászt tanítottam nektek:

JÉZUSOM! SZENT SEBEID ÉRDEMEI ÁLTAL BOCSÁSS MEG NEKÜNK ÉS KÖNYÖRÜLJ RAJTUNK!

Ez a fohász könyörületre indít engem. Szavaim, melyeket segítségül hívásomra kaptok, tüzes kegyelmek, az Égből jönnek és imáitok szárnyain oda kell visszaszállniuk.”

(A Székesfehérvári Püspökség által 863/1920 szám alatt engedélyezett imalapról)

AZ ÚR ÍGÉRETEI SZENT SEBEI ÉS VÉRE TISZTELŐINEK

1. „Aki naponta felajánlja imáit, munkáit, áldozatait Sebeimmel és Drága Véremmel egyesítve a Mennyei Atyának, biztos lehet, hogy imája és áldozata Szívembe van írva, s hogy a Mennyei Atyától nagy kegyelem vár rá, imája és élete tetszik az Atyának.”

2. „Aki imáit, szenvedéseit, áldozatait Sebeimmel és Drága Véremmel egyesítve felajánlja a bűnösök megtérésért, kétszeres boldogságban részesül az örökkévalóságban és sok bűnös megtérését nyerheti el”

3. „Aki szentáldozása előtt szívbéli bánattal felajánlja Sebeimet és Drága Véremet engesztelésül bűneiért, a tudatalattiakért is, biztos lehet, hogy nem méltatlanul áldozik, s boldog feltámadás vár rá.”

Például így: Mindenható Örök Atya! Íme, egyszülött Fiad, a mi Urunk Jézus Krisztus asztalához járulok, hogy értünk feláldozott Testét és kiontott Vérét szentségi módon magamhoz véve Vele, az Ő legszentebb áldozatával egyesüljek és elnyerjem az örök életet. E Szent alkalommal felajánlom Neked az Ő bűneinkért való önfeláldozását, kínszenvedését a Kereszten, Szent Sebeit, átszúrt Szívét, Drágalátos Vérét életem minden bűnéért, azokért is, melyeket felismerni nem vagyok képes. Ó, Atyám! Légy hozzám irgalmas! Ámen.

4. „Aki gyónása előtt vagy után felajánlja szenvedéseimet és Drága Véremet engesztelésül élete minden bűnéért és önkéntes elégtételül elimádkozza a Szent Sebek rózsafüzérét, lelke oly tiszta és szép lesz, mintha akkor keresztelték volna. Ezért minden gyónása után kérheti egy nagy bűnös megtérését.”

Például így: Örök Atya! Most, miután a bűnbánat szentségében lelkiismeret vizsgálatot tartva bűneimet számba vettem, mélységesen megbántam, s szentgyónásban megvallani készülök (vagy megvallottam), irgalomért könyörögve felajánlom Neked Krisztus Urunk kínszenvedését és Drága Vérét életem minden bűnéért, s ígérem, hogy önkéntes elégtételül elimádkozom a Szent Sebek rózsafüzérét. Ó Atyám! Krisztus Urunk átszúrt Szívére és Mária Könnyeire kérlek, bocsásd meg vétkeimet.

Szent Atyám! Engedd meg, hogy Krisztus Urunk Szent ígérete alapján, – amit Chambon Márta nővér által kaptunk – kérjem most Tőled egy nagy bűnös megtérését, azt, akit Jézus és Mária S Szentlélekben egyesült Szíve erre a kegyelemre ajánl Neked. Ámen.

5. „Aki naponta felajánlja Drága Véremet azokért, akik aznap meghalnak, s nevükben megbánja bűneiket, biztos lehet, hogy sok elhunytnak megnyitja a mennyet, s ő maga egy szép halált remélhet.”

6. „Aki Drága Véremet és Sebeimet – a töviskorona ejtette Sebeimet is – felajánlja megkérlelésül és engesztelésül a világ bűneiért, melyeket Személyem, mint igaz Isten ellen elkövettek, helyreállítja a megengesztelődést Istennel, sok súlyos büntetés elengedését könyörögheti ki, saját magának pedig örök érdemet szerezhet az örök életre.” Az 1. és 2., valamint az 5. és 6. pont szerinti felajánlás egybevonva is megtehető, például így:

NAPI FELAJÁNLÓ IMA

Örök Atyánk! Szeretlek Téged. Imádlak Téged. Bízom Benned! Szívem, lelkem hódolatéval lábaid elé térdelve felajánlom Neked Jézus és Mária Szentlélekben egyesült Szíve által a mai napom minden imáját, örömét, szenvedését, munkáját, pihenését, a legkisebb cselekedeteimet is Krisztus Urunk öt Szent Sebével, valamint az ostorozástól, ütlegelésektől, a töviskoronától és a kereszthordozástól eredő Sebeivel és Drágalátos Vérével, az Isteni Vérrel egyesítve – a következő szándékaimra:

1. Szent Atyám! Őrizz, meg engem Jézus és Mária Szíve által a világ ártó erejétől. Őrizz meg a Te Szent Magad számára, hogy életem minden napján szeretettel szolgáljalak, csak Neked éljek és ne magamnak.

2. Atyám! Fogadd el felajánlásomat a bűnösök megtéréséért, és

3. mindazokért is, akik a mai napon halnak meg. Helyettük és nevükben mélységesen bánom életük minden bűnét. Tekintsd Atyánk, hogy Krisztus Urunk minden emberért ontotta Drága Vérét az engesztelés legszentebb Oltárán: a Kereszten. Légy irgalmas a mai napon elhunytakhoz.

4. Szent Atyánk! Fogadd el felajánlásomat engesztelésül is a Világ hálátlanságáért, azokért a bűnökért, melyeket Jézus Krisztus ellen, mint valóságos és igaz Isten ellen, az emberiség legnagyobb jótevője ellen követtek el és napjainkban is elkövetnek az emberek. Atyánk! Légy irgalmas bűnös világunkhoz. Tekintsd emberi gyöngeségünket, s tekintsd a világ gonosz fejedelme rettenetes ártó erejét, s szabadíts meg minket a gonosztól. Jöjjön el Krisztus Világuralma, az Ő Királysága, amelyben Ő a Király és Mária a Királynő. Ámen.

NAPI FELAJÁNLÓ IMA A VILÁG BŰNEIÉRT

(Ezt az imát Krisztus Urunk adta egy választott lélek által)

Mindenható Örök Atya! A Boldogságos és mindenkor Szeplőtelen Szűz Mária legtisztább keze által helyezem minden kehelybe, melyet papjaid a mai napon az egész világon oltárod fölé emelnek, imáimat, gondolataimat, munkámat, szenvedésemet, múltamat, jelenemet és jövőmet, szeretteimet, minden lelket a világon, különösen a szenvedő lelkeket.

Felajánlom Neked, ó végtelenül Szent és Szeretetreméltó Atyánk, szívem minden dobbanását, minden lélegzetvételemet, minden lépésemet, minden szavamat azzal a szándékkal és kéréssel, hogy változtasd át a szeretet megannyi aktusává a világ bűneinek engesztelésére.

Add meg jóságos Atyánk, hogy szeretett Fiaddal, a mi Urunk Jézus Krisztussal egyesülve egész mai napom állandó szentmise, folytonos áldozat és szentáldozás legyen, s így elégtételt nyújtsak Neked. Legszentebb Atyánk és Istenünk a világ bűneiért. Ámen.

1. „Aki súlyos betegségben Sebeimet és Drága Véremet felajánlja önmagáért egyesítve szenvedéseivel, s tőlem Drága Vérem által segítséget és egészséget kér, az azonnal meghallgatást nyer, amennyiben szenvedései enyhülnek, állapotában javulás áll be. Ha betegsége gyógyíthatatlan, tartson ki egy ideig, és azután segítségben lesz része.

Például így: Úr Jézus! Betegek Gyógyítója! Az Élet Istene! Súlyos betegségemben felajánlom Neked Mária Fájdalmas és Szeplőtelen Szíve által Szent Sebeiddel és drágalátos Véreddel egyesítve szenvedéseimet, s Isteni Véredre kérlek: gyógyítsd meg testemet, lelkemet, bocsásd meg bűneimet. „Jézus! Dávid Fia! Könyörülj rajtam!” Adj erőt és jobbíts meg, hogy hálás szívvel, szeretettel szolgáljalak életem minden napján. Ámen.

2. „Aki nagy szükségben a Szent Vér litániáját elimádkozza és egy felajánlást tesz önmagáért, rögtön segítséget, mély békét, égi vigasztalást fog érezni, megkönnyebbül, megszabadul szenvedéseitől.”

(A felajánlás lehet például böjt, szentmisén való részvétel olyan időben, amikor az nem kötelező, szentóra tartása, alamizsna adása, vagy bármiféle jócselekedet, vagy erénygyakorlat.)

3. „Aki Sebeimet és Drága Véremet mély áhítattal és hódolattal tiszteli s naponta felajánlja magáért és a világ bűneiért, már ezen a világon elnyeri az égi béke édes előízét, és szíve mélyén Isten békéjének érzetét.”

(Aki tehát az 1. és 2, valamint az 5. és 6. pont alattiakat naponta, a többieket alkalomszerűen áhítattal és hódolattal gyakorolja.)

4. „Aki embertársait a Szent Sebek és a Szent Vér tiszteletére buzdítja, s azt minden más kincsnél és jónál többre értékeli és tiszteli, mély hittel és bizalommal gyakran buzgó imádást tart, az trónomnál egy tisztelethelyet fog kapni, s nagy kegyelmet embertársai megtérítéséhez”

Az Úr intelmei: „Ha ti ismeritek Isten irgalmasságának elnyerésére ezeket a nem is nehéz eszközöket, s mégsem teszitek meg, ami rajtatok áll, ti is felelősek vagytok a világ vesztéért.”

„Kedves Gyermekeim! Aki engem megbánt, megbántja Anyámat is, és aki engem engesztel, engeszteli Anyámat is, mert mi a Szeretetben egyek vagyunk.”

* * *

ÍGÉRETEK, MELYEKET AZ ÚR A SZENT KERESZT TISZTELŐINEK ADOTT

1. Akik a feszületet a lakásukban, vagy dolgozószobájukban kifüggesztve virággal díszítik, azok hivatásukban, munkájukban és minden vállalkozásukban sok kegyelmet és eredményt érnek el; szenvedéseikben és nehézségeikben is gyors segítséget és vigaszt nyernek.

2. Akik kísértésben és küzdelemben, – főleg ha harag támad bennük – néhány percig a feszületre tekintenek, azonnal úrrá lesznek önmaguk felett és győztesen kerülnek ki a kísértésből, a bűn elleni küzdelemből.

3. Akik naponta egynegyed óráig szemlélik a kereszten való szenvedésemet, azok szenvedéseiket és nehézségeiket kezdetben türelemmel, s egy idő után örömmel viselik el.

4. Akik a bűneik felett érzett mély bánattal szemlélik Szent Sebeimet a kereszten, azok hamarosan utálatot éreznek a bűnnel szemben.

5. Akik gyakran, de naponta legalább kétszer felajánlják három órai haláltusámat a kereszten a Mennyei Atyának elégtételül hanyagságukért, közömbösségükért és a belső isteni sugallatok követésének elhanyagolásáért, azok megrövidítik a hanyagságukért, közömbösségükért kijáró büntetést, vagy teljesen mentesülnek a büntetés alól. Attól függően, hogy mily gyakran teszik a felajánlást.

6. Akik áhítattal és bizalommal imádkozzák naponta a Szent Sebek rózsafüzérét, s eközben a feszületen való szenvedésemet szemlélik, azok kegyelmet nyernek arra, hogy minden kötelességüket lelkiismeretesen teljesítsék, s példájuk által másokat is hasonló buzgóságra segítsenek.

7. Akik másokat a Szent Kereszt, Drágalátos Vérem és Szent Sebeim tiszteletére serkentenek és a Szent Sebek olvasóját terjesztik, azok minden ügyükben és kérésükben gyors meghallgatást nyernek.

8. Akik egy ideig naponta imádkozzák a keresztúti ájtatosságot s azt a bűnösök megtéréséért ajánlják fel, azok megtéríthetnek egy egész egyházközséget.

9. Akik életükben legalább három esetben tisztelettel felkeresik keresztemet, s a Mennyei Atyának a keresztem előtt felajánlják szenvedéseimet, haldoklásomat, Szent Sebeimet és Drágalátos Véremet saját bűneikért, azok haláltusa és félelem nélküli szép halállal halnak meg.

10. Akik minden péntek délután 3 órakor egy negyed órán át a kereszt előtt hódolva megemlékeznek keresztkínomról, haldoklásomról és Drágalátos Véremmel egyesítve felajánlják szenvedéseimet a Mennyei Atyának bűneikért s annak a hétnek haldoklóiért, azok a szeretet és a tökéletesség magas fokát érik el és biztosak lehetnek arról, hogy a gonosz lélek nem árthat többé se testüknek, se lelküknek.

A Szentséges Vér litániája

ahogyan az Istenanya különösen kívánja

Uram, irgalmazz nekünk!

Uram, irgalmazz nekünk!

Krisztus, kegyelmezz nekünk!

Krisztus, kegyelmezz nekünk!

Uram, irgalmazz nekünk!

Uram, irgalmazz nekünk!

Krisztus, hallgass minket!

Krisztus, hallgass minket!

Krisztus, hallgass meg minket!

Krisztus, hallgass meg minket!

Mennyei Atyaisten,

Irgalmazz nekünk!

Megváltó Fiúisten,

Irgalmazz nekünk!

Szentlélek Úristen,

Irgalmazz nekünk!

Szentháromság egy Isten,

Irgalmazz nekünk!

Hogy az elvilágiasodott emberiség szíve és értelme alapjaiban megváltozzék,

Drága Szent Véredért, hallgass meg minket!

Hogy a Szentlélek kegyelmével minden Isten-keresőt megvilágosíts,

Drága Szent Véredért, hallgass meg minket!

Hogy a bűnösöknek a megtérés kegyelmét megadjad,

Drága Szent Véredért, hallgass meg minket!

Hogy az ördögi gonoszságot elpusztítsad,

Drága Szent Véredért, hallgass meg minket! (3-szor)

Hogy az istentelenség összeomlását siettesd és annak hordozóit megtérítsd,

Drága Szent Véredért, hallgass meg minket!

Hogy a népek között és a családokban minden gyűlöletnek, és viszálynak megállást parancsolj,

Drága Szent Véredért, hallgass meg minket!

Hogy népünkről az evilági megszállottságot elvegyed és a szellem uralmának útját egyengesd,

Drága Szent Véredért, hallgass meg minket!

Hogy a szenvedőket szívből megvigasztald,

Drága Szent Véredért, hallgass meg minket!

Hogy a bensőség szellemét és a szent összeszedettség kegyelmét nekünk megadjad,

Drága Szent Véredért, hallgass meg minket!

Hogy bennünket minden üldözésben bátorsággal felvértezz,

Drága Szent Véredért, hallgass meg minket!

Hogy bennünket nap mint nap az újra megbocsátó szeretet érzületével áthass,

Drága Szent Véredért, hallgass meg minket!

Hogy Szent Fiad kedvenceit: a papokat különös kegyelmeddel megerősítsd,

Drága Szent Véredért, hallgass meg minket!

Hogy az eltévelygett és lanyha papokat kegyelmeddel visszahívjad,

Drága Szent Véredért, hallgass meg minket!

Hogy a Legméltóságosabb Oltáriszentséget ismét jobban megbecsüljük és tiszteljük,

Drága Szent Véredért, hallgass meg minket!

Hogy a fiatalság lelkében a papi és szerzetesi hivatást felébresszed,

Drága Szent Véredért, hallgass meg minket!

Hogy az igaz hitet bennünk megerősítsed és megtartsad,

Drága Szent Véredért, hallgass meg minket!

Hogy mindnyájunknak a boldog halál kegyelmét megadjad,

Drága Szent Véredért, hallgass meg minket!

Hogy minden jótevőnket és a reánk bízottakat megvédjed,

Drága Szent Véredért, hallgass meg minket!

Isten Báránya, ki elveszed a világ bűneit,

Kegyelmezz nekünk!

Isten Báránya, ki elveszed a világ bűneit,

Hallgass meg minket!

Isten Báránya, ki elveszed a világ bűneit,

Irgalmazz nekünk, Uram, drága Szent Véredért!

Imádkozzál érettünk, Istennek Szent Anyja,

Hogy méltók lehessünk Krisztus ígéretére!

Könyörögjünk!

Örök Atya, felajánlom Neked Jézus drága Szent Vérével, Máriának lándzsával átdöfött Szeplőtelen Szívét, hogy Szent Mihály arkangyal az ég összes angyalaival és Szentjeivel egyesülten, a pokoli szellemek hadseregét elüldözze, műveit és terveit megsemmisítse különösen a mi városunkban (falunkban), és édes hazánkban és az egész világon. Ámen.

(Forrás: „Die Armee vom kostbaren Blut” című imakönyv.) Kézirat gyanánt

SZERETELÁNG sorozat: 5

7. Kilenced az Isteni Irgalmassághoz

Boldog Faustyna Kowalska nővérnek 1931.02.22-én este megjelent az Úr Jézus Fehér ruhában, egyik kezét áldásra emelve, a másikkal a mellén megérintve a ruháját. A ruha nyílásán át a melléből két hatalmas sugár tört elő, egy piros és egy halvány Majd utasította a nővért, hogy fessen róla egy képet, s írja alá „Jézusom, bízom benned!” Megpróbálta teljesíteni Jézus kérését, de mivel nem értett a festészethez, később gyóntatója, (Michal Sopocko atya) egy festőművésszel festtette meg a képet. E kép, és Faustina nővér látomásának leírása alapján készült 1943-ban a kép az Irgalmasság Anyja Nővérei Kongregáció krakkói kolostorában a kápolna oltárképe. – Adolf Hyla munkája.

Kilenced az Isteni Irgalmassághoz

Ezt a kilencedet Jézus íratta le Boldog Faustyna Kowalska nővérrel, s azt parancsolta, hogy nagypénteken elkezdve az irgalmasság ünnepéig mondja el. Kapcsolódjunk mi is égi testvérünk küldetéséhez, s egy szívvel és egy lélekkel mondjuk el minél gyakrabban, de különösen a kért időpontban ezt az Úr által kedves imádságot.

Urunk, egyesítjük imáinkat! Hallgasd meg könyörgésünket!

Jézus szava Fausztina nővérhez:

„Azt kívánom, hogy e kilenc napon keresztül vezesd irgalmam forrásához a lelkeket, hogy erőt, enyhülést és mindenféle kegyelmet merítsenek belőle, amire szükségük van az élet küzdelmeihez, főleg pedig a halál óráján. Minden nap a lelkek más-más csoportját vezeted majd a szívemhez, hogy irgalmam tengerébe merítsd őket. S én bevezetem őket atyám házába. Ez lesz feladatod most és a jövendő életben. Egy lélektől sem tagadok meg semmit, akiket irgalmam forrásához vezetsz. Atyámat minden nap fogod kérni, hogy keserves kínszenvedésemre való tekintettel adja kegyelmeit ezekre a lelkekre.”

ELSŐ NAP

„Ma az egész emberiséget vezesd hozzám, főleg a bűnösöket, s merítsd őket irgalmam tengerébe. Így megvigasztalsz keserves szomorúságomban, melyet a lelkek vesztén érzek.”

Legirgalmasabb Jézus, aki könyörületes vagy irántunk, és megbocsátasz nekünk, ne nézd bűneinket, hanem bizalmunkat, mellyel végtelen jóságodhoz járulunk. Végy fel bennünket legirgalmasabb Szíved hajlékába, s tarts örökké ott minket. Könyörgünk Hozzád szereteted által, amely az Atyával és a Szentlélekkel köt össze Téged.

Ó, Isten irgalmának mindenhatósága,

A bűnös ember egyetlen mentsvára,

Te az irgalom és könyörület tengere vagy,

Ki alázattal kér, megsegíted azt.

Örök Atya, tekints irgalmas szemmel az egész emberiségre, különösen a szegény bűnösökre, akiket Jézus legirgalmasabb Szíve oltalmaz. Az Ő keserves kínszenvedései által könyörülj rajtunk, hogy irgalmad mindenhatóságát dicsérjük mindörökké. Ámen.

MÁSODIK NAP

„Ma vezesd hozzám a papi és szerzetesi lelkeket, s merítsd őket mérhetetlen irgalmam tengerébe. Ők adtak nekem erőt keserves kínszenvedésem elviselésére. Rajtuk keresztül árad irgalmam az emberiségre.”

Legirgalmasabb Jézus, akitől minden jó származik, gyarapítsd bennünk kegyelmedet, hogy az irgalmasság méltó cselekedeteit vihessük végbe, s mindazok, akik látnak bennünket, dicsérjék az irgalmasság mennyei Atyját.

Az isteni szeretet forrása

A tiszta szívekben lel lakásra,

Kik az irgalom tengerében megfürödtek,

S mint fénylő csillagok tündökölnek.

Örök Atya, tekints irgalmas szemmel szőlőskerted választott seregére, papjaid, szerzetes fiaid és lányaid lelkére! Áldásod ereje gazdagítsa őket, add meg nekik világosságod erejét, hogy az üdvösség biztos útjain vezessenek másokat, hogy mindörökké együtt zenghessék majd kikutathatatlan irgalmad dicséretét. Ámen.

HARMADIK NAP

„Ma minden jámbor és hűséges lelket vezess hozzám, s merítsd őket irgalmam tengerébe. Ezek a lelkek vigasztaltak meg keresztutamon, ők voltak részemre a keserűség tengerében a vigaszt nyújtó csepp.”

Legirgalmasabb Jézus, aki bőven juttatod irgalmasságod kimeríthetetlen kincstárából mindenkinek kegyelmedet, végy fel mindnyájunkat legirgalmasabb szíved hajlékába, s tarts ott minket az egész örökkévalóságon át. Felfoghatatlan szeretetedre kérünk, mellyel szent Szíved a mennyei Atya iránt lángol.

Kifürkészhetetlenek az irgalom csodái,

Sem az igaz, sem a bűnös nem képes átlátni

Mindenkire könyörülő szemmel nézel

Mindenkit szereteteddel érsz el.

Örök Atya, tekints irgalmas szemmel a hűséges lelkekre, mint Fiad örökségére. Keserves kínszenvedése érdemeiért áldd meg őket és vedd őket oltalmadba, hogy irántad való szeretetük soha ki ne hűljön, s a Szent hit kincsét soha el ne veszítsék, s hogy majdan az örökkévalóságon át az angyalok és a szentek karával együtt szüntelenül dicsérjék irgalmadat. Ámen.

NEGYEDIK NAP

„Ma hozd elém a pogányokat és mindazokat, akik még nem ismernek engem. Keserves kínszenvedésem alatt rájuk is gondoltam. Jövendő buzgalmuk megvigasztalta szívemet. Merítsd őket irgalmam tengerébe!”

Legkegyelmesebb Jézus! Világ világossága! Fogadd be legkegyelmesebb Szíved hajlékába a pogányok lelkét, akik még nem ismernek Téged! Kegyelmed sugarai világítsák meg őket, hogy velünk együtt dicsőíthessék irgalmasságod csodáit. Ne engedd őket soha eltávozni irgalmas Szívedtől!

Szereteted fényessége

Gyújtson világot a lelkek éjébe!

Add, hogy Téged ők is megismerjenek.

És irgalmasságodért velünk együtt dicsérjenek.

Örök Atya! Tekints irgalmas szemmel a pogányok és mindazok lelkére, akik még nem ismernek Téged, de akiket Jézus irgalmas Szíve magába zár! Töltsd be őket az Evangélium világosságával! Ezek a lelkek nem tudják, hogy milyen nagy boldogság Téged szeretni. Add, hogy ők is dicsérjék bőkezű irgalmadat örökkön-örökké. Ámen.

ÖTÖDIK NAP

„Ma vezesd az eretnekeket és szakadárokat hozzám, merítsd őket irgalmasságom tengerébe! Keserves szenvedést okozva megszaggatták testemet és szívemet – az én Egyházamat. Ha visszatérnek az Egyház egységébe, begyógyulnak sebeim, és így enyhítik kínjaimat.”

Ó, legirgalmasabb Jézus, ki maga vagy a jóság, Te nem tagadod meg világosságodat azoktól, akik Hozzád könyörögnek. Fogadd irgalmas szíved hajlékába az eretnekek és szakadárok lelkét! Világosságoddal vezesd vissza őket az Egyházzal való egységbe, hogy ők is örökké dicsérjék irgalmad bőségét!

Kik egységed köntösét szétszaggatták,

Szíved számukra is irgalom-forrás.

Irgalmad mindenhatósága, ó istenem,

Tévedéseikből kihozhatja a lelkeket.

Örök Atya! Tekints irgalmas szemmel az eretnekekre és a tévelygő lelkekre, akik elfecsérelték jóságodat, és visszaéltek kegyelmeiddel, makacs megátalkodottságukkal kitartva tévedéseikben. Ne nézd bűneiket, hanem Fiad szeretetét, és keserves kínszenvedését, melyeket értünk vállalt, hiszen őket is Szívébe zárta. Add, hogy ezek a lelkek is nagy irgalmasságodat magasztalják örökkön-örökké. Ámen.

HATODIK NAP

„Ma a csendes, alázatos lelkeket és a kisgyermekeket hozd hozzám, s merítsd őket irgalmam tengerébe. Ezek a lelkek hasonlítanak leginkább szívemhez. Keserves kínhalálomban ők erősítettek meg. Úgy láttam őket, mint földi angyalokat, akik oltáraimat fogják őrizni. A kegyelmek özönét árasztom rájuk. Kegyelmeimet csak az alázatos lelkek tudják felfogni. Ilyen lelkekbe helyezem bizalmamat.”

Legirgalmasabb Jézus! Te magad mondtad: „Tanuljatok tőlem, mert szelíd vagyok és alázatos szívű.” Fogadd irgalmas Szíved hajlékába a szelíd és alázatos lelkeket, s a kisgyermekek lelkét. Ezekben a lelkekben gyönyörködnek az ég lakói, s a mennyei Atya különös kedvét leli bennük. Mint illatos bokréta, úgy virítanak az Úr trónja előtt. Felszálló illatukat maga az Úr élvezi. Jézus irgalmas Szívében állandó lakhelyük van ezeknek a lelkeknek, és szünet nélkül éneklik Isten Szeretetének és irgalmának himnuszát.

Az igazán alázatos és szelíd lélek

Már itt a földön a mennyországgal élhet.

S alázatos szívének illata

Magát a Teremtőt is megragadja.

Örök Atya! Tekints le irgalmas szemmel a csendes, alázatos lelkekre és a kisgyermekekre! Valamennyien Jézus irgalmas Szívének lakói. Ők hasonlítanak legjobban szent Fiadra. Lelkük illata felszáll a földről egészen mennyei trónodig. Irgalmasság és végtelen jóság Atyja, kérlek ezen lelkek iránt érzett szeretetedre és tetszésedre, áldd meg az egész világot, hogy minden lélek együtt zengje irgalmasságod dicséretét mindörökkön-örökké. Ámen.

HETEDIK NAP

„Ma azokat a lelkeket vezesd hozzám, akik különösen tisztelik és hirdetik irgalmamat. Merítsd őket irgalmam tengerébe. Ezek a lelkek érezték át leginkább szenvedéseimet, s hatoltak legmélyebben lelkiségembe. Ők irgalmas Szívem élő tükörképei. Ezek a lelkek jövő életükben különleges fénnyel fognak sugározni. Közülük egy sem hull a pokol tüzébe. Haláluk óráján mindegyiküket magam részesítem különös védelmemben.”

Legirgalmasabb Jézus, akinek Szíve maga a szeretet. Fogadd irgalmas Szíved hajlékába azokat a lelkeket, akik különösen tisztelik és dicsőítik irgalmadat. Isten erejével megerősödött lelkek ezek, bátran haladnak előre minden szenvedésben és megpróbáltatásban, bízva irgalmasságodban. Ezek a lelkek egyesültek Jézussal, és vállukon hordják az egész emberiséget. Nem sújtja őket szigorú ítéleted, mert haláluk óráján a Te irgalmad öleli át őket.

A lelket, ki Urának jóságát hirdeti,

Isten különösképpen szereti.

Mindig közel van az élő víz forrásához,

Ki kegyelmet merít az Isten irgalmából.

Örök Atya! Tekints irgalmasan azokra a lelkekre, akik legnagyobb tulajdonságodat – végtelen irgalmasságodat – különösen tisztelik és dicsőítik. Az irgalmas Jézus a Szívébe zárta őket. Ezek a lelkek olyanok, mint egy élő Evangélium. Kezük telve az irgalmasság tetteivel. Örömmel telt lelkük az irgalmasság dalát énekli a Mindenhatónak. Kérlek, Istenem, tanúsíts irántuk irgalmat Beléd helyezett bizalmuk és reményük szerint. Hadd teljesüljön bennük Jézus ígérete: „A lelkeket, akik kimondhatatlan irgalmasságomat tisztelni fogják, megvédem életükben és főleg haláluk óráján, mint saját dicsőségemet.”

NYOLCADIK NAP

„Ma a tisztítótűz fogságában szenvedő lelkeket vezesd hozzám. S merítsd őket irgalmasságom mélyébe. Vérem árja hűsítse izzó tüzüket. Nagyon szeretem ezeket a lelkeket. Igazságomnak nyújtanak elégtételt. Módodban áll segíteni nekik. Használd fel Egyházam kincstárának valamennyi búcsúját, s ajánld fel értük… Ó, ha ismernéd kínjaikat, szakadatlanul lelki alamizsnában részesítenéd őket, és segítenéd törleszteni adósságaikat igazságosságommal szemben.”

Legirgalmasabb Jézusom! Te mondtad, hogy irgalmat akarsz, ezért irgalmas Szíved hajlékába vezetem a tisztítótűzben szenvedő lelkeket. Nagyon szereted őket, mégis eleget kell tenniük igazságod törvényének. A Szívedből kiömlő vér és víz oltsa ki a tisztítótűz lángjait, hogy ott is dicsőíthessék irgalmad erejét.

A tisztítótűz szörnyű hőségéből

Irgalmadhoz kiáltás száll e kínok mélyéből.

És vigaszt, enyhülést, hűsítést ad

A Szívedből folyt vér- és vízpatak.

Örök Atya! Tekints irgalmas szemmel a tisztítótűzben szenvedő lelkekre, akik Jézus irgalmas Szívébe be vannak zárva. Kérlek szent Fiad keserves kínszenvedéséért és mindazért a keserűségért, ami legszentebb lelkét eltöltötte, mutass irgalmat azok iránt, akik igazságos tekinteted előtt állnak. Ne nézz rájuk másképp, csak legkedvesebb Fiad, Jézus sebein keresztül, mert hisszük, hogy jóságod és irgalmad határtalan.

KILENCEDIK NAP

„Ma az elhidegült lelkeket vezesd hozzám, s merítsd be őket irgalmam mélyébe. Ezek a lelkek sebzik meg legfájdalmasabban szívemet. Az Olajfák hegyén az ilyen elhidegült lélektől undorodott leginkább a lelkem. A hideg lelkek miatt mondtam: 'Atyám, ha lehet, vedd el tőlem a kelyhet, ha ez a te akaratod!' E lelkek utolsó esélye irgalmamhoz való menekülésük lehet.”

Legirgalmasabb Jézus, ki magad vagy a tiszta irgalom! Legirgalmasabb Szíved hajlékába vezetem a kihűlt lelkeket. Ó, bárcsak felmelegednének tiszta szereteted tüzétől e megkövült lelkek, kik hasonlók a holt lelkekhez, s méltán undort keltenek Benned! Ó, jóságos Jézus! Irgalmad végtelen hatalma vonzza őket forró szeretetedhez, adj nekik szent szeretetet, hiszen Te mindent megtehetsz.

A tűz és a jég együtt meg nem lehet,

Mert vagy a tűz huny ki, vagy a jég enged.

Ó, Uram, irgalmad még nagyobb

nyomorúságot is megold.

Örök Atya! Tekints irgalmasan az elhidegült lelkekre, akik be vannak zárva Jézus legirgalmasabb Szívébe! Irgalom Atyja, könyörögve kérlek Fiad keserves kínszenvedéseire és háromórás haláltusájára a kereszten, engedd, hogy ők is dicsérjék irgalmad mélységét.

Ó, örök nap, ó vágyaim napja,

Téged vágyakozva, sóvárogva várlak.

Szeretetem hamarosan fellebbenti fátylad,

S üdvösségem Benned valóra válhat.

Ó, gyönyörű nap, semmihez sem fogható pillanat,

Mikor először pillantom meg Istenem,

Lelkem Jegyesét, ki az urak Ura.

Érzem, lelkemen nem lesz úr a félelem.

Ó, ünnepélyes nap, Ó, fényesség napja,

Midőn lelkem megismeri Urát az Ő fenségében,

Isten szeretete egészen magába olvasztja,

S a lélek megérti – száműzetésének immár vége.

Ó, boldog, ó, áldott nap,

Melyen szívem örök szeretetre gyulladt irántad.

Már most is érezlek Jézus, bár már elrejt fátylad,

Életemben és halálomban elragadtatással áldalak.

Ó, örök nap, melyre egész életemben várok!

Téged óhajtlak, ó, Istenem, egyedül csak utánad vágyom.

Szívemben csak Te élsz.

Minden, mi létezik semmi nekem.

Ó, gyönyörűség, örök boldogság napja.

Ó, fenséges Isten, drága jegyesem,

Tudod, hogy szűzi szívedre hajtom a fejemet.

Kelt.: 1937. 08. 01. (Napló 1209-1230)

Az Isteni Irgalmasság rózsafüzére

Bevezetés: Miatyánk, Üdvözlégy, Hiszekegy.

Nagyszemekre.: „Örök Atya! Felajánlom Neked Szeretett Fiadnak, a mi Urunk, Jézus Krisztusnak testét és vérét, lelkét és Istenségét engesztelésül bűneinkért és az egész világ bűneiért.”

Kis szemekre: „Jézus fájdalmas szenvedéséért irgalmazz nekünk és az egész világnak”

Befejezésre: (háromszor) „Szent Isten, Szent Erős, Szent Halhatatlan, irgalmazz nekünk és az egész világnak!”

URUNK ÍGÉRETEI

„Megígérem, hogy az a lélek, aki ezt a képet tiszteli, nem vész el…” (Napló 48)

„Azokat a lelkeket, akik ezt a rózsafüzért imádkozzák, már életükben körülöleli irgalmam, különösen pedig haláluk óráján.” (Napló754)

„Azokat a lelkeket, akik irgalmasságom tiszteletét terjesztik, egész életükben megoltalmazom, mint gyengéd anya óvja csecsemőjét. Haláluk óráján pedig nem bírájuk, hanem irgalmas megváltójuh leszek.” (Napló 1075)

(Egri Főegyházmegyei engedéllyel Nr. 653/1998.)

Az imafüzetet kiadja:

Az „EGY SZÍV EGY LÉLEK” Alapítvány

Postacím: Keszthely 8361 Pf.: 229.

ERSTE BANK: 11661001-04626400-61000009

Boldog Fausztina nővér naplója címünkön megrendelhető!

Alapítványunk munkájáról. törekvéseiről is tájékoztatást nyújt keresztény lelkiségi havi folyóiratunk,

„Szívvel Lélekkel”

mely megrendelhető a fenti címen. Ára: „két fillér” tehát nincs megállapított ára, de a nyomtatási költségek fedezésére kérjük szíves támogatását. (A kipostázott díj: évi 400 Ft) A postaköltség, és a költség hozzájárulás, ill. esetleges adományának befizetéséhez csekket küldünk. Befizetését kérésére természetesen számlával igazoljuk. Kérjük, segítse elő alapítványi céljaink megvalósulását! Köszönjük!

„GYERMEKEK A CSALÁDBAN”

elnevezésű segítségnyújtási program elindításával többgenerációs „testvéri” közösséget szervezünk. Közösségi otthonok építésével (több lakásos épületegyüttes, közös helységekkel, kápolnával stb.), keresztény összefogással az elhagyottak és a családok érdekében!

Nagycsaládosok, ill. szülők nélküli gyermekek nevelését vállalók, magányos idősek és krisztusi szolgálók, segítők, támogatók jelentkezését várjuk levélben a fenti címen.

Jelige: „Gyermekek a családban”

Készült: Keszthelyen a Ziegler nyomdában

Szívvel Lélekkel imafüzet – sorozat 2

Table of Contents

Impresszum

Tartalomjegyzék

Ratzinger bíboros a misztikusok tanításáról

1. Életfelajánlás

2. Szeretetláng rózsafüzér

Szeretetláng litánia

3. Jézus Szent Arcának tisztelete és rózsafüzér a Szent Arc tiszteletére

Rózsafüzér a Szent Arc tiszteletére

Jézus Szent Arcának litániája

4. Könnyek Anyja olvasója

5. „Jézus, Minden Népek Királya” tisztelet

Az egység rózsafüzére

Kilenced Jézus, az Igaz Király tiszteletére

Litánia, Jézus, Minden Népek Királya tiszteletére

6. Szent sebek tisztelete

A Szent Sebek rózsafüzére

A Szentséges Vér litániája

7. Kilenced az Isteni Irgalmassághoz

Az Isteni Irgalmasság rózsafüzére